
CAPÍTOL I. DISPOSICIONS GENERALS

Clàusula 1. Objecte de l’Acord marc

1. L’acord marc del subministrament, transport, descàrrega, instal·lació i manteniment de bústies modulars amb sistema de tancament i identificació electrònica que permetin emmagatzemar contenidors de càrrega posterior, mitjançant arrendament, té per objecte seleccionar l’empresari amb el qual es podran celebrar contractes basats així com fixar les condicions generals d’adjudicació i execució a què s’hauran d’ajustar els contractes que es basin en aquest Acord marc.

2. Aquest acord marc es conclou amb un únic empresari.

3. L’objecte dels contractes basats és el subministrament, transport, descàrrega, instal·lació i manteniment de bústies modulars amb sistema de tancament i identificació electrònica que permetin emmagatzemar contenidors de càrrega posterior, mitjançant arrendament.

4. L’abast dels contractes basats inclou el següent:

a) El subministrament, transport, descàrrega, instal·lació, integració, posada en marxa i manteniment de bústies amb un sistema de control d’accés amb capacitat per emmagatzemar contenidors de càrrega posterior, mitjançant arrendament durant 5 anys. 

Aquestes bústies modulars han de ser noves i han d’incloure, en les que així es demani, com a mínim: 

a.1) Dispositius electrònics automàtics de control d’accés als mòduls i registre d’accessos compatibles amb el sistema actual implantat per SAVO, SA SIGMA de ID&A, en endavant SIGMA.

a.2) Sistema de telecomunicacions per la connexió bidireccional sobre la xarxa mòbil de transmissió de dades entre els equips de control d’accés i el software de control i gestió.

a.3) Equipaments o tot allò necessari per al control i gestió de dades tant a SAVO, SA, com als respectius ajuntaments on s’implantin, d’acord amb les prestacions indicades al PPT.

a.4) Tasques associades a la integració d’aquest sistema de control en les bústies modulars amb el sistema de tancament i identificació electrònica implantat per SAVO, SA (tecnologia ID&A que inclou identificació amb targetes i APP). Els/les ciutadans/es han de d’identificar-se amb la targeta del proveïdor actual de tecnologia i amb la APP actual.

b) El subministrament, transport, descàrrega i instal·lació dels contenidors de càrrega posterior de 1.000/1.100 litres i de 360 litres que aniran a l’interior de les bústies i, si escau, de 380 litres en cas que el licitador ofereixi la possibilitat que les bústies permetin dins de la mateixa estructura contenidors de més volum. 

c) El manteniment preventiu i correctiu de les bústies, els sistemes de tancament i tots els accessoris que en formin part.

d) El subministrament, el transport i la reposició parcial de les peces i recanvis danyats dels béns objecte del contracte.

e) Formació, suport operatiu i manteniments associats dels dispositius i del programari per a poder posar en marxa el sistema i assegurar el funcionament d’aquests.

f) La retirada dels béns una vegada finalitzat el contracte segons especificacions del PPT.

5. En el plec de prescripcions tècniques, en endavant PPT, es defineixen les característiques tècniques dels béns objecte de l’Acord marc.

Les quantitats a subministrar i instal·lar, així com la logística de la implantació, depenen de les necessitats eventuals dels serveis de recollida que presta SAVO, SA, als municipis consorciats.

Clàusula 2. Vocabulari comú de la contractació pública

La codificació CPV corresponent a aquest Acord marc és la següent:
42961100-1 Sistema de control d’accés.

48000000-8 Paquet de software i sistemes d’informació.

31700000-3 Material electrònic, electromecànic i electrotècnic.

50312600-1 Manteniment i reparació d’equip de tecnologia de la informació.

64216110-7 Serveis d’intercanvi electrònic de dades.

72000000-5 Serveis TI: Consultoria, desenvolupament de software, Internet i suport.

34928480-6 Contenidors i cubs de residus i brossa.

44613700-7 Contenidors de brossa.

44613700-8 Contenidors de residus.

Clàusula 3. Divisió per lots
No es divideix l’objecte del contracte en lots d’acord amb l’article 99 b. de la LCSP:

“El fet que la realització independent de les diverses prestacions compreses en l’objecte del contracte en dificulta l’execució correcta des del punt de vista tècnic, en implicar la necessitat de coordinar l’execució de les diferents prestacions, qüestió que es podria veure impossibilitada per la seva divisió en lots i l’execució per una pluralitat de contractistes diferents.”

El contracte inclou el subministrament, transport, muntatge i instal·lació a la via pública així com del manteniment associat d’uns béns en modalitat d’arrendament, pel que no és viable la divisió per lots de les prestacions del contracte en tant que es considera un contracte únic ja que la garantia que va lligada als béns fa que no sigui tècnicament viable la divisió per lots de les prestacions de manteniment associades. D’altra banda, el fet que es sol·liciti la tecnologia conjuntament amb les bústies modulars es fa ja que des d’un punt de vista tècnic, la construcció de les bústies ha de quedar perfectament acoblat a la tecnologia formant una única entitat que asseguri el bon funcionament del conjunt.

Clàusula 4. Necessitats públiques a satisfer

El Consorci per a la Gestió dels Residus del Vallès Oriental, en endavant el Consorci, està integrat per 40 municipis del Vallès Oriental i del Moianès amb una població superior als 400.000 habitants i gestiona activitats i serveis en matèria de residus com la planta de digestió anaeròbica i de compostatge de la fracció orgànica de residus municipals.

El Consorci, mitjançant l’empresa pública SAVO, SA, presta el servei de recollida de les fraccions de vidre, paper i cartró, envasos lleugers, orgànica i resta als municipis consorciats així com d’altres serveis de recollida de residus i gestiona el servei de deixalleries.

S’ha de tenir en consideració no sols l’activitat dels serveis que es presten sinó també que aquesta tipologia de feines són serveis essencials i un reclam per part de la ciutadania que afecta al seu propi benestar, doncs estem parlant d’activitats relacionades amb residus, recollida selectiva, reciclatge, entre d’altres, tots ells àmbits on cal prestar un servei acurat de caràcter públic que repercuteixi en la ciutadania.

SAVO, SA, està composada per treballadors i treballadores públics/ques i ha de garantir la transparència, assumint uns valors ètics i regles de conducta fonamentals, i ha de disposar de mecanismes de control i avaluació que alhora permetin la proximitat, flexibilitat, fiabilitat i satisfacció que requereix la ciutadania. Per tant, ha d’estar orientada al resultat així com a la qualitat dels serveis (segons els paràmetres d’eficiència, eficàcia i economia), i ha d’estar preparada per a dur a terme tasques molt variades i complexes.

Per tal  d’afrontar el futur en la gestió dels residus, que esdevé dins d’una important revolució tecnològica, amb aparició de nous canals de comunicació i noves formes de relacionar-se i, per tant, els sistemes de recollida han d’evolucionar per a esdevenir millor i adequar-se a les necessitats que es preveuen que aniran canviant contínuament.

SAVO, SA, per encàrrec del Consorci, com a ens públic que presta serveis essencials de recollida, transport i tractament de residus a la comarca del Vallès Oriental i alguns municipis del Moianès assumeix i reconeix la imperiosa necessitat de dotar de valor públic els encàrrecs de gestió de residus encomanats pels 42 ajuntaments consorciats. Com s’ha detallat anteriorment, aquests serveis de recollida els realitza SAVO, SA, i ha d’assegurar que es prestin de manera eficient i sostenible i, per tant, cal que siguin serveis que s’adaptin a la realitat, al context i a l’entorn social, econòmic i ambiental. 

Els darrers anys, els serveis de recollida han evolucionat cap a models de recollida cada cop més eficients que permeten aconseguir millors resultats de recollida selectiva mitjançant sistemes d’identificació de l’usuari que permeten l’anar treballant cap a la implementació de sistemes de taxes justes. En aquest context, durant els anys 2017-2019 es va realitzar una cerca del mercat on el Consorci i SAVO,SA van anar a veure casos d’èxit d’implantació a diferents municipis del territori Català així com de l’Estat compartint experiències d’explotació, manteniment i resultats obtinguts. 

Concretament durant l’any 2019 es va decidir el començar a explorar diferents tecnologies existents demanant característiques tècniques i pressupostos i finalment es va decidir realitzar un pilot a un municipi Consorciat. El pilot va consistir en instal·lar un sistema d’identificació i control en els contenidors de càrrega lateral de les fraccions orgànica, resta i envasos on l’objectiu era comprovar la viabilitat tècnica i econòmica de la implementació d’un sistema de tancament i identificació electrònica als contenidors. 

El pilot finalment es va desplegar durant el mes de setembre de 2022 on s’ha constatat l’assoliment dels objectius normatius en recollida selectiva bruta i, per tant és un model de recollida alternatiu al model de recollida porta a porta. El pilot ens ha permès també el disposar de més coneixement sobre els mitjans personals i tècnics necessaris per a poder desplegar aquest sistema a la resta de municipis consorciats que així ho requereixin així com el disposar de més coneixement tècnic del sistema que ens permeti el poder analitzar tècnicament les diferents propostes que es presentin en els nous expedients de contractació que tant el Consorci com SAVO,SA vulgui iniciar en el futur.  

En aquest context, l’any 2023, SAVO, SA, va licitar un Acord marc per al subministrament, instal·lació, integració, posada en marxa i manteniment d’un sistema d’identificació i control d’accés a contenidors de càrrega lateral, de càrrega posterior i soterrats, així com i/o el subministrament, instal·lació i manteniment de contenidors de càrrega lateral.

L’objectiu d’aquest Acord marc era disposar d’un contracte que permeti un programari únic de gestió, per a tots els municipis consorciats així com la possibilitat d’adquirir diferents tipologies de contenidors segons les necessitats dels municipis donat que és cada municipi consorciat qui decideix el tipus de recollida desitjada així com el prestatari dels serveis. 

El dimensionament d’aquest Acord marc es va fer segons les reunions prèvies i segons els projectes que els Ajuntaments havien anat presentant a l’Agència de Residus de Catalunya, amb Ajuntaments, però sense saber l’acollida que tindria finalment aquest sistema de recollida als diferents Ajuntaments.

El fet que des de l’Agència de Residus de Catalunya en el marc del Pla de recuperació, transformació i resiliència-finançat per la Unió Europea-NextGenerationEU, entre d’altres subvencions, hagin sortit i atorgat a diferents Ajuntaments diferents ordres de subvenció diverses, així com el compromís general d’assolir els objectius de recollida selectiva de residus, fan que l’Acord marc actualment no sigui suficient per donar resposta a les comandes de tots els Ajuntaments que tenen previst instal·lar aquest sistema els propers anys.

Essent aquesta la situació i per tal d’adaptar a les necessitats dels diversos ajuntaments la tipologia de contenidors o sistemes de deposició de residus, es planteja aquest contracte per a l’adquisició de mòduls de bústies amb sistema de tancament i identificació electrònica.

Essent aquesta la situació i per tal de donar continuïtat a l’objectiu principal de l’acord marc esmentat anteriorment, és a dir, disposar d’un programari únic de gestió, per a tots els municipis consorciats, i que els usuaris ens els que convisquin diferents sistemes no hagin de disposar de diferents targetes, és necessari que el sistema que s’ofereixi en aquesta licitació sigui compatible amb els sistema actual SIGMA de l’empresa ID&A SRL.

Són molt importants en aquest contracte les tasques associades a la integració d’aquest sistema de control en els mòduls de bústies  amb el sistema de tancament i identificació electrònica implantat per SAVO, SA (tecnologia ID&A que inclou identificació amb targetes i APP). De manera que els/les ciutadans/es, es puguin de identificar amb la targeta del proveïdor actual de tecnologia i amb la APP actual.

Es tracta d’implementar un sistema integral complementari a l’actual per aquells municipis on la càrrega lateral no es pot implantar en la totalitzat del municipi. Es tracta de sistemes complementaris per això es necessari que els ciutadans tinguin una sola tecnologia.

Concretament, està prevista la instal·lació als següents municipis:

	Municipi
	Servei de recollida
	Sistema d’identificació i control previst al municipi
	Sistema d’identificació i control actual al municipi

	Lliçà de Vall
	Porta a porta d’orgànica, resta i tèxtil sanitari i càrrega lateral de paper i cartró, vidre i envasos
	Identificació i control de les fraccions d’orgànica, resta i envasos
	Els contenidors d’envasos de càrrega lateral estan tancats.

Falten bústies modulars per als edificis plurifamiliars. 

	Sant Celoni
	Es farà servei de càrrega lateral de 5 fraccions. Es tancaran les fraccions d’orgànica resta i envasos.
	Necessitat de bústies per a zones on no es pot arribar amb càrrega lateral.
	Als contenidors de càrrega lateral s’implantaran

	Martorelles
	Porta a porta d’orgànica, resta i tèxtil sanitari i la càrrega lateral de paper i cartró, vidre i envasos s’ha implantat fa uns mesos
	Identificació i control de les fraccions d’orgànica, resta i envasos
	Els contenidors d’envasos de càrrega lateral es tancaran quan es col·loquin les bústies modulars per a resta i orgànica.

Falten bústies modulars per als edificis plurifamiliars. 


S’han previst també unitats de contenidors per a un municipi que està estudiant poder-ne posar per fer una prova pilot, així com a l’estudi de costos altres unitats per si hi ha més municipis interessats amb posterioritat.

Clàusula 5. Òrgan de contractació de l’Acord marc

1. L’òrgan de contractació són el president i el gerent en virtut de l’Acord del Consell d’Administració de 10 de novembre de 2023, pel qual s’apodera i faculta al president i al gerent per exercir, amb caràcter mancomunat, entre d’altres, la facultat següent: “comprar, vendre i contractar tota classe de béns, serveis i subministraments, fins i tot d’arrendament financer, inclòs el “Leasing”.

2. El domicili social de l’entitat contractant és a Granollers (08401) Camí Ral s/n, telèfon 93 870 87 53, fax 93 860 16 71 i el correu electrònic contractacio@savosa.cat . Aquest correu electrònic únicament es podrà fer servir en els supòsits expressament taxats en aquest Plec duent-se a terme la resta de comunicacions amb l’òrgan de contractació pels mitjans establerts al Capítol IX d’aquest Plec.

Clàusula 6. Règim jurídic

1. SAVO, SA, de conformitat amb l’article 3.3 apartat d) de la LCSP i als efectes de la seva activitat contractual té la consideració de poder adjudicador i, per tant, té reconeguda la capacitat de celebrar aquest contracte.
2. Aquest contracte es qualifica com a contracte mixt ja que, tal com especifica l’article 34.2 de la LCSP, es tracta de prestacions directament vinculades entre elles i que mantenen relacions de complementarietat que fan que s’hagin de considerar com a una sola unitat funcional dirigida a la satisfacció d’una determinada necessitat que és la de subministrar, instal·lar i executar el manteniment associat als contenidors.

Per la seva banda, l’article 18.1.a) de la LCSP indica que per determinar les normes que regeixen l’adjudicació dels contractes mixtes l’objecte dels quals contingui prestacions de diversos contractes que regula aquesta Llei, cal atenir-se a la normativa següent: “a) Quan un contracte mixt comprengui prestacions pròpies de dos o més contractes d’obres, subministraments o serveis, cal atenir-se al caràcter de la prestació principal. En el cas dels contractes mixtes que comprenguin en part serveis especials de l’Annex IV, i en part altres serveis, o en el cas dels contractes mixtes composats en part per serveis i en part per subministraments, l’objecte principal es determinarà en funció de quin sigui el major dels valors estimats dels respectius serveis o subministraments”.

En aquest sentit, l’objecte principal de l’acord marc és el subministrament de les bústies i els accessoris indicats, els quals disposen d’un valor estimat superior al servei de manteniment.

Tal com s’estipula a l’estudi de costos de la licitació, els percentatges del cost total corresponents al subministrament i serveis són aproximadament d’un 78% per als costos de subministrament i d’un 22% per als costos de serveis (manteniment).

3. D’acord amb tot l’exposat en el punt precedent, l’Acord marc i els contractes basats es regeixen pel règim jurídic aplicable als contractes de subministrament. 

4. La preparació i l’adjudicació d’aquest acord marc així com dels contractes basats es regirà per allò que disposa el Títol I del Llibre Tercer de la LCSP.

Pel que fa als efectes i extinció li seran d’aplicació les normes de dret privat i aquelles normes a les que es refereix el paràgraf primer de l’article 319 de la LCSP en matèria mediambiental, social o laboral, de condicions especials d’execució, de modificació del contracte, de cessió i subcontractació, de racionalització tècnica de la contractació; i la causa de resolució del contracte referida a la impossibilitat d’executar la prestació en els termes inicialment pactats, quan no sigui possible modificar el contracte conforme als articles 204 i 205.

5. L’Acord marc l’integren els documents següents:

a. El Plec de clàusules administratives particulars.
b. El Plec de prescripcions tècniques.
c. Els contractes basats en l’Acord marc.
6. A més dels drets i les obligacions que emanen dels documents relacionats abans per a cadascuna de les parts, constitueixen la llei d’aquest Acord marc i dels contractes en què es basin:
Contractació pública:

a. La Directiva 2014/24/UE del Parlament Europeu i del Consell, de 26 de febrer de 2014, sobre contractació pública i per la qual es deroga la Directiva 2004/18/CE.
b. La Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014. 
c. El Decret llei 3/2016, de 31 de maig, de mesures urgents en matèria de contractació pública.
d. El Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre (en endavant RGLCAP).
e. El Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic.
Seguretat i salut:

f. La Llei 31/1995, de 8 de novembre, de prevenció de riscos laborals, i els reglaments i les altres normes que la desenvolupen. 

Protecció de dades:

g. El Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques en allò que respecta al tractament de dades personals i a la lliure circulació d’aquestes dades i pel que es deroga la Directiva 95/46/CE.

h. La Llei orgànica 3/2018, de 5 de desembre, de protecció de dades personals i garantia dels drets digitals.

i. El Reglament de desenvolupament de la Llei orgànica 15/1999, de 13 de desembre, de protecció de dades de caràcter personal, aprovat pel Reial decret 1720/2007, de 21 de desembre.

Altres:

j. La Llei 1/1998, de 7 de gener, de política lingüística i les normes que la desenvolupen.

k. Les altres normes i les decisions de dret comunitari europeu que s’hi hagin d’aplicar directament sense necessitat de transposició, normes internes de dret públic i de dret privat, així com normes i instruccions tècniques que calgui aplicar-hi. 

7. Els contractes basats que eventualment es duguin a terme s’executen a risc i ventura del contractista, d’acord amb aquest Plec i el Plec de prescripcions tècniques.

8. El desconeixement per part de l’adjudicatari de les condicions establertes en aquest Plec i de qualsevol altre document que pugui tenir aplicació en l'execució de la cosa pactada, no l’eximirà del seu compliment.

Clàusula 7. Dades econòmiques de l’Acord marc

1. Valor estimat del contracte –VEC-:

Per a escollir el procediment de licitació aplicable al contracte i la publicitat a la qual s’ha de sotmetre, s’ha tingut en compte el valor estimat del contracte.

Pel càlcul del valor estimat del contracte s’ha tingut en compte l’import, IVA exclòs, que consta en l’estudi de costos. En l’estudi esmentat  s’analitzen  les despeses directes, les indirectes i el benefici industrial, incloent tant els costos laborals com altres costos derivats de l’execució material del servei, les despeses generals d’estructura i el benefici industrial.

Tenint en compte tot això, el valor estimat del contracte es xifra en les quantitats, IVA exclòs, següents:

	CONCEPTES
	IMPORT (IVA exclòs)

	Pressupost durada inicial del contracte 
	1.531.229,40 €

	Possibilitat modificació contracte
	306.245,88 €

	Increment 10% article LCSP
	153.122,94 €

	Total del valor estimat del contracte
	1.990.598,22 €


2. Preus màxims

1. Els preus unitaris màxims, millorables a la baixa, IVA exclòs, són els següents:

	 Concepte
	Preu mensual, millorable a la baixa, IVA exclòs

	Mòduls grans, amb una boca i amb tancament
	111,72 €

	Mòduls grans, amb dues boques i amb tancament
	123,46 €

	Mòduls grans, amb una boca, sense tancament
	103,67 €

	Mòduls grans, amb dues boques, sense tancament
	114,59 €

	Mòduls petits amb una boca, amb tancament
	86,70 €

	Mòduls petits amb una boca, sense tancament
	78,05 €

	Caixa volumètrica
	24,04 €

	Sensor volumètric
	5,27 €

	Contenidor C.P. de 1.000/1.100l
	5,55 €

	Contenidor C.P. de 360l
	1,29 €


2. Els preus màxims comprenen la totalitat del contracte. En aquest sentit, els preus consignats són indiscutibles, no admeten cap prova d’insuficiència i, amb caràcter enunciatiu, porten implícit:

a) Les despeses generals i el benefici industrial.

b) L’import dels treballs accessoris o auxiliars.

c) El manteniment indicat al PPT.

d) Les despeses corresponents al control de qualitat.

e) Les despeses de licitació i formalització del contracte.

f) La imposició fiscal derivada del contracte i de l’activitat del contractista en la seva execució.

g) L’import de les càrregues laborals de tot tipus.

h) Els impostos, visats, taxes o despeses de qualsevol ordre corresponents a la sol·licitud i obtenció de permisos i llicències necessaris per a l’execució del contracte.

3. Preu del contracte

Els preus del contracte seran aquells que en resultin de l’adjudicació del mateix a partir de la millora a la baixa dels preus màxims establerts a l’apartat anterior. En el preu del contracte es consideraran inclosos els tributs, taxes i cànons de qualsevol naturalesa que siguin d’aplicació així com les despeses que s’originin per a l’adjudicatari com a conseqüència del compliment de les obligacions previstes als Plecs que regeixen aquest contracte.

Clàusula 8. Període de vigència

1. L’acord marc té una durada màxima de 2 anys.

2. No s’estableixen pròrrogues.

CAPÍTOL II. PROCEDIMENT DE SELECCIÓ DELS ADJUDICATARIS DE L’ACORD MARC

Clàusula 9. Procediment de licitació i adjudicació

1. L’Acord marc s’adjudica pel procediment obert, d’acord amb els articles 156 i següents de la LCSP.
2. La licitació s’anunciarà en el perfil de contractant de SAVO,SA, l’enllaç del qual és: https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&.

3. El procediment de selecció de l’adjudicatari de l’Acord marc es fonamentarà en l’acreditació per part del licitador de què disposa de la capacitat d’obrar i de la solvència tècnica i professional i de la solvència econòmica i financera exigida en aquest Plec, així com l’obtenció de la millor puntuació en l’aplicació dels criteris d’adjudicació de l’Acord marc establerts a la clàusula 11.

4. SAVO, SA, es reserva el dret a declarar deserta la licitació marc en els supòsits que no s’hagi presentat cap oferta o que cap proposició sigui admissible d’acord amb els criteris previstos en aquest Plec.

Clàusula 10. Capacitat, requisits i condicions per a participar

1. Només poden contractar amb el sector públic les persones naturals o jurídiques, espanyoles o estrangeres, que compleixin amb els requisits següents:

a) Tinguin personalitat jurídica i plena capacitat d’obrar, d’acord amb el previst per l’article 65 de la LCSP.

b) No estiguin incurses en alguna prohibició de contractar de les previstes a l’article 71 de la LCSP.

c) Acreditin la solvència econòmica o financera i tècnica i professional, d’acord amb els criteris previstos en aquest Plec.

d) Disposin de l’habilitació empresarial exigida en aquest Plec, si escau.

A més, quan es tracti de persones jurídiques, l’objecte social d’aquestes ha de contenir les activitats relacionades amb l’objecte de l’acord marc previstos a la clàusula 1 d’aquest Plec i al Plec de prescripcions tècniques. 

L’incompliment d’aquest extrem constitueix una causa d’exclusió d’acord amb l’article 66 de la LCSP.

2. La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si escau, en el corresponent registre oficial. També cal aportar el CIF de l’empresa.

En el cas d’empresaris persones físiques la capacitat d’obrar s’acredita amb la presentació del CIF.

En relació amb les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar la capacitat d’obrar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen a l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. També han d’aportar un informe de la missió diplomàtica permanent d’Espanya o de la Secretaria General de Comerç Exterior, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC), sempre que es tracti de contractes subjectes a regulació harmonitzada de valor estimat igual o superior a 221.000 euros o, en cas contrari, l’informe de reciprocitat al que fa referència l’article 68 de la LCSP.

3. En tot cas, els documents atributius de les facultats de representació o apoderament han de ser suficients en dret per a poder concórrer a la licitació en nom de l’entitat que es representi.

4. D’acord amb els termes previstos a l’article 69 de la LCSP, els empresaris podran presentar-se agrupats amb caràcter temporal sense que sigui necessari que es formalitzin fins que no se’ls hagi adjudicat el contracte. Aquestes empreses queden obligades solidàriament davant de l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa. En cas de resultar adjudicatàries, hauran d’acreditar la seva constitució davant de l’òrgan de contractació.

5. En relació amb l’obligació de no trobar-se incurs en cap prohibició de contractar l’empresari ho pot acreditar a través de qualsevol dels mitjans exposats a l’article 85 de la LCSP. 

6. La solvència tècnica i professional i la solvència econòmica i financera de la que els licitadors han de disposar es detalla a continuació:

a) Criteri de solvència tècnica: Experiència en la realització de subministraments del mateix tipus o naturalesa al que correspon l’objecte de l’acord marc pel que fa al subministrament de les bústies modulars i sistemes de tancament d’identificació i control d’usuaris.

Mitjans d’acreditació del criteri de solvència tècnica: Una declaració responsable amb la relació dels principals subministraments efectuats durant els tres últims anys, corresponents al mateix tipus o naturalesa al que correspon l’objecte de l’acord marc, indicant el tipus de subministrament (bústies modulars i/o sistemes de tancament d’identificació i control), l’import, les dates, i el destinatari públic o privat. En cas que el subministrament inclogui ambdues prestacions caldrà especificar-ho en la declaració.

Tot seguit es facilita una taula tipus que serveix com a model per a confeccionar la declaració responsable:

	Descripció
	Tipus de subministrament
	Import (IVA exclòs)
	Data (any)
	Destinatari (públic/privat)

	......
	
	
	
	

	
	
	
	
	


En cas que així li ho requereixi SAVO, SA, el licitador també haurà d’aportar els certificats emesos o visats per l’òrgan competent, quan el destinatari sigui una entitat del sector públic; i quan el destinatari sigui un subjecte privat, una declaració de l’empresari acompanyada dels documents de què disposi els quals acreditin la realització del subministrament.

Requisit d’admissió del criteri de solvència tècnica i professional: Acreditar que l’import anual acumulat en l’any de major execució és igual o superior a: 

a) Com a mínim 66.500,00 €, IVA exclòs, pel que fa al subministrament de bústies modulars i 148.000,00 €, IVA exclòs, pel que fa a sistemes de tancament d’identificació i control d’usuaris.

O bé,

b) Mínim 214.500,00 €, IVA exclòs, pel que fa a subministraments conjunts (sistemes de tancament d’identificació i control d’usuaris implantats a bústies modulars).

b) Criteri de solvència econòmica i financera: Volum anual de negocis en els tres últims anys disponibles en funció de les dates de constitució o d’inici d’activitats de l’empresari i de presentació de les ofertes.  
Mitjans d’acreditació de la condició de solvència: 

Per acreditar aquest requisit cal aportar la documentació que tot seguit s’especifica en funció del tipus d’empresari:

A. Persona jurídica inscrita en el Registre Mercantil:

Els comptes anuals disponibles aprovats i dipositats en el Registre Mercantil referits al millor exercici dins dels tres últims disponibles en funció de les dates de constitució o d’inici d’activitats de l’empresari i de presentació de les ofertes.

Nogensmenys, els empresaris que per la seva data de constitució encara no tinguin comptes anuals aprovats i dipositats en el Registre Mercantil, per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

B. Persona jurídica inscrita en un registre oficial que no sigui el Registre Mercantil:

Els comptes anuals disponibles, aprovats i dipositats en el registre oficial en què hagi d’estar inscrit, referits al millor exercici dins dels tres últims disponibles en funció de les dates de constitució o d’inici d’activitats de l’empresari.

Nogensmenys, els empresaris que per la seva data de constitució encara no tinguin comptes anuals aprovats i dipositats en el registre oficial en que hagi d’estar inscrit per acreditar el seu volum anual de negocis han d’aportar la liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any, referits tots ells a l’últim any disponible.

C. Persona jurídica que no estigui obligada a dipositar els seus comptes en un registre oficial:

La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 200 (declaració de l’Impost sobre Societats), referits a un dels tres últims anys disponibles pels quals hagi vençut l’obligació de presentació de la liquidació dels impostos.

D. Empresaris persones físiques:

La liquidació presentada del model 390 (declaració anual IVA) o bé del model 303 (declaració mensual o trimestral IVA) quan sigui inferior a l’any i el model 100 (declaració de l’Impost sobre la Renda de les Persones Físiques), referits a un dels tres últims anys disponibles pels quals hagi vençut l’obligació de presentació de la liquidació dels impostos.

Requisit d’admissió de la condició de solvència: 

Acreditar un volum anual de negocis que referit a l’any de més volum de negoci dels tres últims acabats ha de ser almenys d’un import superior a 459.500,00 €, IVA exclòs.

Clàusula 11. Criteris d’adjudicació de l’Acord marc, determinació d’ofertes anormalment baixes i selecció dels adjudicataris
1. Els criteris d’adjudicació i selecció de l’acord marc i la puntuació assignada a cadascun d’ells són els que a continuació s’especifiquen.
A. CRITERIS AUTOMÀTICS. FINS A 45,00 PUNTS.

CRITERI 1. L’oferta econòmica. Fins a 15,00 punts.

1. Els licitadors han de presentar la seva oferta econòmica basant-se en el model d’oferta econòmica en format Excel que SAVO,SA, faciliti a través del perfil del contractant.
2. Per a complimentar l’oferta econòmica el licitador ha d’omplir les dades dels quadres ombrejats en rosa del document Excel amb els preus unitaris de l’oferta.
Tot seguit es mostra la llegenda corresponent als quadres de l’oferta econòmica:

	LLEGENDA
	 
	Casella que ha d’omplir el contractista

	
	 
	No aplica. 


3. Amb els preus unitaris de la proposta efectuada per cada licitador, es calcularà el valor global de l’oferta que resultarà de la multiplicació de cada preu unitari per les unitats totals emprades a efectes del càlcul del valor estimat del contracte. 
El resultat del preu apareix en el propi document Excel una vegada el licitador ha introduït els preus. 

El valor global que en resulti (casella verda) és el que s’aplicarà a la fórmula de valoració de l’oferta econòmica següent:

4. Seran excloses de la licitació les ofertes el valor global de les quals superi el pressupost de la durada inicial del contracte, IVA exclòs, i/o aquelles ofertes que ofereixin preus unitaris per sobre del tipus de licitació.

CRITERI 2. Temps de resposta per a resolució d’incidències. 6,00 punts.

Es valorarà disposar d’un equip de resolució d’incidències, que pugui atendre i resoldre aquelles incidències que no es puguin resoldre en remot i que no permetin el correcte funcionament del sistema.

El personal que es designi a tal efecte ha de tenir capacitat per a resoldre la incidència in situ.

Es valorarà de la manera següent:

	Per oferir un temps de resposta per a la resolució d’incidències de com a màxim 24 hores tots els dies de la setmana inclosos  dissabtes, diumenges i festius.
	
6,00 punts

	Per oferir un temps de resposta per a la resolució d’incidències de com a màxim 24 hores de dilluns a divendres, exclosos dissabtes, diumenges i festius.
	
3,00 punts


L’acreditació serà mitjançant declaració responsable.

CRITERI 3. Possibilitat que les bústies permetin dins de la mateixa estructura contenidors de més volum i que aquests disposin de quatre rodes. Fins a 8,00 punts.

Es puntuarà de la manera següent:

a) 4,00 punts, si les bústies permeten dins de la mateixa estructura contenidors de més volum tant per als mòduls grans com per als petits (possibilitat de poder disposar de dos contenidors de 380 litres als mòduls grans o un de 380 litres als mòduls petits).

b) 2,00 punts, si només un dels mòduls (o el gran o el petit)  permet dins de la mateixa estructura contenidors de més volum (possibilitat de poder disposar de dos contenidors de 380 litres als mòduls grans o bé 1 de 380 litres als mòduls petits).

c) 4,00 punts, si els contenidors de 380 litres oferts disposen de 4 rodes.

L’acreditació serà mitjançant declaració responsable.

En cas d’oferir aquesta possibilitat el licitador ha d’indicar en llur oferta el preu unitari euro/mes del contenidor de 380l.

CRITERI 4. Oferir contenidors de càrrega posterior interiors dels mòduls de 360 litres amb 4 rodes. Fins a 4,00 punts.
Es donarà la màxima puntuació si els contenidors de 360 litres oferts disposen de 4 rodes.

L’acreditació serà mitjançant declaració responsable.

CRITERI 5. Per instal·lar als mòduls en què es demani detector automàtic contra incendis i enviament automàtic de senyal al SIGMA. 5,00 punts.

Es donarà la màxima puntuació si s’ofereix la instal·lació als mòduls en què es demani de detector automàtic contra incendis i enviament automàtic de senyal al SIGMA, sense incrementar el preu dels béns.

L’acreditació serà mitjançant declaració responsable.

CRITERI 6. Termini de subministrament. 5,00 punts.

D’acord amb el PPT, el termini màxim del subministrament, instal·lació i posada en marxa del sistema de tancament i identificació d’usuari/usuària electrònic és de 6 setmanes comptadores a partir de l’endemà de l’adjudicació del contracte basat. Es valorarà la reducció del termini indicat de la manera següent:

	Per un termini de 4 setmanes
	2,00 punts

	Per un termini de 3 setmanes
	5,00 punts


L’acreditació serà mitjançant declaració responsable.

CRITERI 7. Per disposar de la ISO 9001. 2,00 punts.

Es donarà la màxima puntuació si es disposa de la ISO 9001 pel que fa a les bústies modulars i/o sistemes d’identificació i control.

No s’acceptaran certificacions genèriques de l’empresa, sinó aquelles vinculades amb les bústies modulars i/o sistemes d’identificació i control.

L’acreditació serà mitjançant declaració responsable i l’aportació del certificat vigent en el qual es pugui verificar la vinculació amb l’objecte del contracte.

B. CRITERIS SUBJECTES A JUDICI DE VALOR. FINS A 55,00 PUNTS.

De les mostres aportades pels licitadors es valorarà el següent:

CRITERI 8. Proves i avaluació dels sistemes d’identificació i control d’accés. Fins a 25,00 punts

NOTA: UNA VEGADA FETA L’OBERTURA DEL SOBRE 1, ELS LICITADORS ADMESOS DISPOSARAN FINS EL DIA D’OBERTURA DEL SOBRE 2 PER A FER ELS AJUSTOS QUE SIGUIN NECESSARIS AMB ELS SISTEMES OPERATIUS PER A QUÈ ES PUGUIN REALITZAR LES PROVES. ES GARANTIRÀ UN MÍNIM DE DOS DIES HÀBILS ALS LICITADORS QUE NECESSITIN FER AQUESTS AJUSTOS.

ES FACILITARÀ UNA TARGETA ALS LICITADORS PER A QUÈ PUGUIN FER LES PROVES.

Es procedirà a efectuar la valoració segons en els subcriteris següents:

CRITERI 8.1 Proves d’obertures de la bústia modular amb el sistema d’identificació i tancament instal·lat. Fins a 3,00 punts

Proves d’obertures del sistema d’identificació i tancament instal·lat a les bústies amb una o diverses targetes de les que disposa actualment SAVO, SA. 

Es faran com a mínim 10 proves d’obertura per detectar si hi ha possibles errors.

En cas que no sigui possible l’obertura el licitador disposarà de 24 hores per si ha de fer ajustos, si posteriorment es continua sense poder obrir, el licitador quedarà exclòs. 

Es procedirà a efectuar la valoració segons els criteris següents:

	
	Puntuació 

	Incidències inferiors o iguals a un 5%
	3,00 punts 

	Incidències superiors a un 5% i inferiors o iguals al 10%
	1,50 punts 

	Incidències superiors a un 10% i inferiors o iguals al 15%
	0,75 punts 

	Si les incidències són superiors al 15%
	0,00 punts 


La bústia facilitada com a mostra per a què es duguin a terme les proves ha de permetre realitzar obertures sense límit.

CRITERI 8.2 Qualitat del sistema de tancament. Fins a 12,00 punts

Valoració de la qualitat dels materials proposats així com la instal·lació dels seus elements (pany electrònic, lector, cablejat, la caixa/espai on s’ubica...)

CRITERI 8.3 Integració amb el software central de gestió. Fins a 10,00 punts

Es valorarà la integració de les prestacions amb software central de gestió (SIGMA de ID&A) on s’han de visualitzar les dades recollides durant les proves efectuades entre d’altres:

1. Obertures realitzades dels contenidors que quedin registrades.
2. Missatges d’errades.
3. Transmissió de dades i comunicacions amb l’enviament d’informació.
4. Dades de geolocalització de les bústies modulars.

5. Sistema d’informació (tapes obertes, tapes tancades, errades en lectures, etc.)

És motiu d’exclusió la no visualització en el SIGMA de les obertures dels contenidors. 

CRITERI 9. Aspectes tècnics de les bústies modulars. Fins a 15,00 punts

Es valorarà a través de la mostra aportada així com de la memòria, els següents aspectes relatius a les bústies modulars:

a) Qualitat dels materials emprats pel que fa a l’estructura de les bústies modulars i de suport, tapes, etc. Fins a 5,50 punts.
b) Impacte visual (dimensions dels mòduls). Fins a 5,00 punts.
c) Ergonomia del conjunt modular. Fins a 3,00 punts.
d) Altres especificacions tècniques que millorin els béns subministrats. Fins a 1,00 punts.
e) Sistema d’ancoratge i possibilitat d’adaptació a inclinacions de terreny. Fins a 0,50 punts.

CRITERI 10. Aspectes tècnics del sistema d’identificació i control d’accés. Fins a 10,00 punts

Es valorarà a través de la mostra aportada així com de la memòria, els següents aspectes relatius a les bústies modulars:

a) Visibilitat de la pantalla. Fins a 3,50 punts.
b) Mesures de limitació del consum energètic. Fins a 3,50 punts.
c) Facilitat de substitució de les bateries. Fins a 3,00 punts.
CRITERI 11. Altres aspectes tècnics especificats a la memòria. Fins a 5,00 punts

Es valorarà d’acord amb la puntuació següent:

	DESCRIPCIÓ
	OBSERVACIONS
	PUNTUACIÓ

	1. Pla de manteniment
	Es valorarà la proposta tècnica presentada del manteniment proposat tant de les bústies com dels sistemes de tancament associats per sobre de l’especificat al PPT.
	Fins a 2,00 punts

	2. Descripció i característiques del sistema de tancament d'identificació
	Es valorarà la descripció tecnològica i funcional, i el detall de la definició de les característiques tècniques i especificacions dels dispositius (mida, pes, connexions, connectivitat, consum elèctric, processador, memòria, sensors, mecanismes de programació i monitoratge, emmagatzematge, qualitat dels materials, etc.)
	Fins a 1,50 punts

	3. Protocols de comunicacions
	Es valorarà la qualitat, idoneïtat i innovació de la solució de comunicacions.
	Fins a 1,50 punts


2. Es posarà a disposició dels licitadors que així ho sol·licitin, efectuant una pregunta a través del perfil del contractant, fins a 3 targetes de mostra i la documentació completa dels serveis web o apis  amb descripció detallada de les funcions, per a què puguin fer les configuracions necessàries abans que finalitzi el termini de presentació d’ofertes.

3. El licitador que formarà part de l’acord marc serà aquell que hagi acreditat els requisits exigits en la clàusula 10 d’aquest Plec i hagi obtingut la màxima puntuació en aplicació dels criteris d’adjudicació i selecció definits en aquesta clàusula.
4. L’acord marc es formalitzarà amb un únic licitador amb qui es formalitzaran també els contractes basats.

5. La determinació de les ofertes que presentin uns valors anormalment baixos s’ha de dur a terme en funció dels límits i els paràmetres objectius establerts a continuació:

a) Si concorre una empresa licitadora, es considera anormalment baixa l’oferta que compleixi els dos criteris següents:

1. Que el valor global de l’oferta sigui un 25% més baix que el pressupost de la durada inicial del contracte.

2. Que la puntuació que li correspongui en la resta de criteris d’adjudicació diferents del preu sigui superior al 90% de la puntuació total establerta en el plec de clàusules administratives particulars.

b) Si concorren dues empreses licitadores, es considera anormalment baixa l’oferta que compleixi els dos criteris següents:

1. Que la puntuació que li correspongui en l’oferta econòmica sigui superior en més d’un 20% a la de l’altra oferta.

2. Que la puntuació que li correspongui en la resta de criteris d’adjudicació diferents del preu sigui superior en més d’un 20% a la puntuació més baixa.

c) Si concorren tres o més empreses licitadores, es considera anormalment baixa l’oferta que compleixi els dos criteris següent: 

1. Que la puntuació que li correspongui en l’oferta econòmica sigui superior en més d’un 10% a la mitjana aritmètica de les puntuacions de totes les ofertes econòmiques presentades. 

2. Que la puntuació que li correspongui en la resta de criteris d’adjudicació diferents del preu, sigui superior a la suma de la mitjana aritmètica de les puntuacions de les ofertes i la desviació mitjana d’aquestes puntuacions. 

Per calcular la desviació mitjana de les puntuacions s’obtindrà, per a cada oferta, el valor absolut de la diferència entre la seva puntuació i la mitjana aritmètica de les puntuacions de totes les ofertes. La desviació mitjana de les puntuacions és igual a la mitjana aritmètica d’aquests valors absoluts. 

6. En el supòsit que es produeixi un empat entre dues o més ofertes s’aplicaran les regles de desempat que preveu l’article 147 de la LCSP.

Clàusula 12. Documentació de les proposicions

1. Les propostes constaran de tres sobres i de l’aportació de mostres. 
A. Documentació que ha de constar en cadascun dels sobres:

SOBRE NÚM. 1. DOCUMENTACIÓ ADMINISTRATIVA. 

Ha de contenir aquesta documentació:

1. El document europeu únic de contractació (DEUC). Els licitadors han de presentar el DEUC, el qual s’adjunta al Perfil del Contractant de SAVO,SA, mitjançant el qual declaren el següent:

a) Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC.

b) Que compleix els requisits de solvència econòmica i financera i tècnica i professional de conformitat amb els mínims exigits en aquest Plec.

c) Que no està incursa en cap prohibició de contractar.

d) Que compleix la resta de requisits que s’estableixen en aquest Plec i que es poden acreditar mitjançant el DEUC.

Els licitadors han d’emplenar les parts del DEUC que s’assenyalen a continuació:

1. Part I. Cal emplenar aquesta part seguint les indicacions que preveu el formulari.

2. Part II. S’ha d’emplenar la informació corresponent a la totalitat de les seccions que s’hi contenen (A, B, C i D).


Observacions:

· En relació amb l’apartat relatiu a “persona o persones de contacte” de la Part II.A del DEUC, s’hi ha d’incloure la designació del nom i cognoms i NIF de l persona autoritzada per accedir a les notificacions electròniques, així com l’adreça de correu electrònic i addicionalment el número de telèfon mòbil on rebre els avisos de les notificacions.

· Els licitadors han d’indicar en l’apartat corresponent a “Informació sobre els representants de l’operador econòmic” de la Part II.B del DEUC, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresari per presentar l’oferta.
3. Part III. S’ha d’emplenar la informació corresponent a les seccions A, B i C.
4. Part IV. Només s’ha d’emplenar la informació de la secció A corresponent a la indicació global relativa a tots els criteris de selecció. 

5. Part V. Aquesta part no s’ha d’emplenar. 

6. Part VI. S’ha d’emplenar la informació i signar.
En el cas d’empreses que concorrin a la licitació amb el compromís d’agrupar-se en una unió temporal cadascuna ha d’acreditar la seva personalitat, capacitat i solvència i presentar un DEUC per separat. A més del DEUC, han d’aportar un document on consti el compromís de constituir-se formalment en UTE en cas de resultar adjudicatàries del contracte.



D’altra banda, si els licitadors que es presentin a la licitació recorren a la solvència i mitjans d’altres empreses de conformitat amb el que preveu l’article 75 de la LCSP, o tinguin la intenció de subscriure subcontractes, han d’indicar aquesta circumstància en el DEUC i s’ha de presentar un altre DEUC separat per cadascuna de les empreses a la solvència de les quals recorri o que tingui intenció de subcontractar.



La documentació justificativa del compliment dels requisits exigits en aquest Plec, el compliment dels quals s’ha indicat en el DEUC, l’ha d’aportar el licitador en el qual recaigui la proposta d’adjudicació amb caràcter previ a l’adjudicació.



No obstant això, l’òrgan de contractació o la Mesa de contractació podran demanar als licitadors que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. Tanmateix, els licitadors inscrits al RELI, al ROLECSP o que figurin en una base de dades nacional d’un Estat membre de la Unió Europea d’accés gratuït, no estan obligats a presentar els documents justificatius o altra prova documental de les dades inscrites en aquests registres.

2. La declaració de submissió a jutjats i tribunals espanyols. Els empresaris estrangers han d’aportar una declaració de submissió als jutjats i tribunals espanyols qualsevol ordre per a totes les incidències que puguin sorgir del contracte, amb renúncia expressa al seu propi fur, d’acord amb el model de l’annex 1.

3. En cas de concórrer integrats com una unió temporal d’empresaris, la indicació dels noms i circumstàncies dels que la constitueixin i la participació de cadascun d’ells així com el compromís de constituir-se formalment en una UTE en cas de resultar adjudicatàries d’acord amb el model de l’annex 2 d’aquest Plec.

SOBRE NÚM. 2. DOCUMENTACIÓ TÈCNICA AVALUABLE MITJANÇANT CRITERIS SOTMESOS A UN JUDICI DE VALOR. 

Ha de contenir la següent documentació:

1. Memòria tècnica descriptiva on es puguin verificar les principals característiques tècniques indicades al PPT. 

L’estructura de la memòria, ha de contenir a mínim la informació següent:

1. Pla de manteniment

En aquest apartat cal indicar la proposta de pla de manteniment d’acord amb les indicacions mínimes del PPT. 

En cap cas s’ha d’incloure en aquest apartat informació referent a la tipologia de vehicles emprats, informació que és pròpia del sobre número 3.
2. Descripció i característiques del sistema de tancament d'identificació
En aquest apartat cal indicar la descripció tecnològica i funcional, i el detall de la definició de les característiques tècniques i especificacions dels dispositius (mida, pes, connexions, connectivitat, consum elèctric, processador, memòria, sensors, mecanismes de programació i monitoratge, magatzematge), entre d’altres.

3. Aspectes tècnics de les bústies modulars

En aquest apartat cal indicar els materials emprats pel que fa a l’estructura de les bústies modulars i de suport, tapes, etc., les dimensions, els sistema d’ancoratge i la possibilitat d’adaptació al terreny, així com altres especificacions tècniques que millorin els béns subministrats. 

4. Protocols de comunicacions

En aquest apartat cal indicar la solució adoptada per als protocols de comunicacions.

Les memòries poden incloure, a més de la part descriptiva, plànols, fitxes tècniques, etc. 

2. La declaració de confidencialitat de la informació continguda en aquest sobre, d’acord amb el model de l’annex 3 d’aquest Plec.
 

En cap cas s’ha d’incloure en aquest sobre documents o informació propis del sobre número 3.
SOBRE NÚM. 3. DOCUMENTACIÓ ECONÒMICA I TÈCNICA AVALUABLE MITJANÇANT CRITERIS D’ADJUDICACIÓ AUTOMÀTICA. 

El sobre número 3, ha de contenir la documentació següent:

1. L’oferta econòmica d’acord amb el model Excel publicat en el perfil del contractant.

2. L’oferta tècnica avaluable mitjançant criteris automàtics que s’ha de redactar d’acord amb el model de l’annex 4 d’aquest Plec.

3. El certificat ISO 9001, si és el cas.

4. La declaració responsable relativa a la intenció o no de subcontractar els servidors o els serveis associats en compliment de l'article 122.2 e) de la LCSP, d'acord amb el model de l'annex 5 d'aquest Plec.
B. Condicions i requisits de lliurament de les mostres 

1. El/s licitadors han d’entregar les mostres següents:
· Mostra d’un mòdul gran amb 2 contenidors de 360l o 1 contenidor de 1.000/1.100l de càrrega posterior que ha de disposar d’un sistema d’identificació i control i 2 tapes (d’acord amb les indicacions del PPT), a la que es pugui fer les proves que es considerin necessàries.

La mostra ha de lliurar-se completa amb el/s contenidor/s de càrrega posterior i accessoris que corresponguin, però no cal que vagi vinilada.

La mostra que es lliuri no pot contenir contenidors de més volum (380 litres) ni tampoc detector automàtic contra incendis. El licitador que inclogui algun d’aquests dos elements en la mostra aportada serà exclòs.

2. La mostra s’ha de lliurar dins del termini de presentació d’ofertes en el lloc i l’horari següents:

Lloc d’entrega: 

Camí de Palou, 1 al Polígon industrial del Congost de Montornès del Vallés , Latitud (41°57'1.66"N) i Longitud (2°28'0.25"E). Aquesta ubicació està tancada i delimitada i es disposa de servei de vigilància 24 hores.

Horari d’entrega:

De dilluns a divendres de 9 a 14 hores. 

3. Ha de quedar constància de l’entrega de les mostres en el registre d’entrada de SAVO,SA. A tal efecte, quan el licitador porti les mostres, els albarans de lliurament d’aquestes han de ser registrats i anar a l’atenció del Departament de Contractació.

 

4. SAVO,SA, farà fotografies dels béns entregats pels licitadors per tenir constància de l’estat d’aquests en el moment del seu lliurament.

 

5. Un cop formalitzat l’Acord marc i esdevingut ferm l’acord d’adjudicació del mateix, les mostres han de ser recollides pels licitadors. Les empreses que no retirin les mostres en un termini màxim de 3 mesos a partir de la notificació de la possibilitat de retirar-los perdran el dret a recuperar-los.

2. Els licitadors han de presentar la documentació abans descrita per mitjans electrònics a través de la plataforma Sobre Digital habilitada per SAVO, SA, seguint les indicacions especificades a la clàusula 57 d’aquest Plec.
3. L’òrgan de contractació o la Mesa de contractació podran requerir, per tal de comprovar la veracitat de qualsevol de les declaracions i comunicacions, el lliurament d’aquells documents o certificacions que estimi adients.

4. Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. L’incompliment d’aquestes previsions dona lloc a la no admissió de cap de les propostes que hagi subscrit.

5. Les proposicions presentades fora del termini de presentació previst en aquest Plec no seran admeses a no ser que s’acrediti que la presentació fora de termini és per raons operatives de la pròpia Plataforma.

6. La documentació que s’ha de presentar en els sobres corresponents ha de ser en format pdf excepte l’oferta econòmica que ha de ser en format Excel. 
7. Les proposicions presentades han d’estar lliures de virus informàtics i de qualsevol tipus de programa o codi nociu. Així, és obligació dels licitadors passar els documents per antivirus i, en cas d’arribar documents de les seves proposicions amb virus, serà responsabilitat d’ells que l’Administració no pugui accedir al contingut d’aquestes.

En cas que alguna de la documentació presentada pels licitadors estigui malmesa, en blanc o sigui il·legible o estigui afectada per algun virus informàtic, la Mesa de contractació, valorarà, en funció de quina sigui la documentació afectada, les conseqüències jurídiques respecte de la participació d’aquest licitador en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la Mesa podrà acordar l’exclusió del licitador.
8. Les proposicions han de presentar-se en català o castellà. D’acord amb l’article 23 del RGLCAP, les empreses estrangeres han de presentar la documentació traduïda de forma oficial al català o castellà.

9. El licitador ha d’assenyalar de manera irrefutable i singular la documentació que designa com a confidencial, en particular si es refereix als secrets tècnics o comercials. Les referències genèriques es tenen per no posades.

Els documents i les dades presentades per les empreses licitadores en el sobre 2 es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial les dades incloses en el DEUC.
La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial.

En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresari o de les empreses licitadores afectades.

10. Les proposicions són secretes i la presentació d’aquestes presumeix l’acceptació incondicionada pel licitador o candidat del contingut de la totalitat d’aquest Plec, el Plec de prescripcions tècniques i la documentació complementària, sense excepció, així com l’autorització a la Mesa de Contractació i a l’òrgan de contractació per consultar les dades que recullen el Registre electrònic d’Empreses Licitadores de la Generalitat de Catalunya o el Registre de licitadors i empreses classificades del sector públic o les llistes oficials d’operadors econòmics d’un Estat membre de la Unió Europea.

Clàusula 13. Garantia provisional

D’acord amb el que disposa l’article 106 del LCSP, no és procedent requerir la constitució d’una garantia provisional per a poder participar en aquest Acord marc.

Clàusula 14. Termini de presentació de proposicions

1. Les proposicions s’han de presentar a través de l’eina Sobre Digital fins al termini de presentació de proposicions que figura a l’anunci de licitació.
2. En cas que es produeixi una fallida tècnica que impossibiliti l’ús de la plataforma de contractació en les vint-i-quatre hores prèvies al moment de finalització de presentació de les proposicions, la Presidència de SAVO, SA, ampliarà el termini de presentació el temps que consideri imprescindible, modificant el termini de presentació d’ofertes i la data d’obertura dels sobres, cosa que es farà pública en el perfil del contractant de SAVO, SA, i es comunicarà als empresaris que ja haguessin presentat la seva proposició.  

Clàusula 15. 
Informació als interessats

1. Les empreses interessades podran accedir de forma directa, completa i gratuïta als plecs i a l’altra documentació complementària per mitjans electrònics a través del perfil de contractant de SAVO,SA, a partir de la data de publicació de l’anunci de la licitació en el perfil del contractant.

2. Amb una antelació mínima de 10 dies previs al venciment del termini de presentació de proposicions, els licitadors podran plantejar dubtes i sol·licitar aclariments sobre el contingut dels plecs i documentació complementària. 

A tal efecte, les persones interessades en el procediment de licitació podran dirigir-se a l’òrgan de contractació per sol·licitar la informació que requereixin a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat residenciat en el perfil del contractant de SAVO,SA: https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
3. Totes les respostes tindran caràcter vinculant i es publicaran en el perfil de contractant no més tard dels 6 dies naturals previs a la finalització del termini de presentació de proposicions.

Clàusula 16. 
Mesa de Contractació i comitè d’experts
1. La Mesa de Contractació assisteix l’òrgan de contractació i està integrada pels membres següents:
Presidència: 
El senyor Albert Savín, tècnic de l’Àrea de Negoci, director de l’Àrea d’Operacions, o en la seva absència el senyor Ferran Martín, tècnic de l’Àrea de Negoci.

Vocals: 
La senyora Helena Iserte Rovira, cap de Serveis Jurídics del Consorci per a la Gestió dels residus del Vallès Oriental.
La senyora Carolina Martínez, directora de Serveis econòmics, o en la seva absència, la senyora Elena Núñez, tècnica de Serveis econòmics.

El senyor Francesc Sulé, tècnic de l’Àrea de Negoci, o en la seva absència la senyora Marta Llamas, tècnica de de Serveis econòmics.  

Secretari/a:
La senyora Maria Gascón, tècnica de licitacions, o en la seva absència, el senyor Èric, tècnic de l’Àrea de tractament.  

2. D’acord amb les previsions de l’article 146.2 de la LCSP, s’ha de constituir un comitè d’experts que valori les mostres i la memòria tècnica inserida en el sobre 2 a partir dels criteris subjectes a judici de valor fixats en aquests plecs. Aquest comitè d’experts estarà format per les persones següents:

· El senyor Àlex Ibáñez, director de l’Àrea d’Operacions, o en llur absència el senyor Roman Millán, responsable de manteniment.

· El senyor Nil Soler, tècnic de licitacions, o en llur absència el senyor Carlos Escobar, tècnic de planificació. 

· El senyor Jose Coy, cap de Serveis Informàtics del Consorci, o en llur absència el senyor Jordi Vegas, tècnic d’informàtica.

3. La Mesa de contractació i el Comitè d’experts aixecaran acta de totes les actuacions que es portin a terme en el desenvolupament de la licitació. 
4. La resolució d’aquestes serà argumentada i quedarà reflectida a les actes corresponents, juntament amb la votació, si escau, dels vots particulars. 
5. La Mesa de contractació podrà ser assistida pel personal de SAVO,SA, en la condició d’òrgan auxiliar, que farà les tasques que aquesta li sol·liciti.
Clàusula 17. Obertura de les proposicions i qualificació de la documentació

1. Finalitzat el termini de presentació de proposicions, la Mesa de Contractació qualificarà la documentació presentada en el sobre de documentació administrativa en sessió no pública. Si observa defectes esmenables ha de concedir un termini de tres dies naturals per a què el/s licitador/s ho esmeni/n. Els defectes observats s’han de fer públics en el perfil del contractant de SAVO, SA.
La Mesa de contractació durà a terme les sol·licituds d’esmena a través del servei e-NOTUM. Els licitadors requerits entregaran la documentació d’esmena a través del registre de SAVO, SA, mitjançant una instància genèrica.
Una vegada esmenats, si és el cas, els defectes observats en la documentació continguda en el sobre 1, la Mesa de contractació avaluarà i determinarà les empreses admeses a la licitació i les excloses, així com, les causes d’exclusió, si escau.
2. Amb posterioritat la Mesa de Contractació, procedirà a l’obertura del sobre número 2 i donarà trasllat de la documentació presentada al Comitè d’Experts per al seu estudi i posterior avaluació. 
En aquest moment es procedirà a fer la valoració i proves de les mostres aportades d’acord amb les indicacions de la clàusula 11 d’aquest Plec.

3. La valoració de la documentació continguda en el sobre número 2 es farà amb anterioritat a l’obertura dels sobres número 3. Es deixarà constància d’aquest extrem en l’expedient.

4. Amb caràcter previ a l’obertura dels sobres 3, la Mesa de contractació donarà compte de la valoració dels criteris sotmesos a judici de valor efectuada pel Comitè d’Experts, la qual cosa es farà pública en l’acta corresponent. Posteriorment, durà a terme l’obertura dels sobres número 3.

5. La Mesa de contractació i/o el comitè d’experts, si escau, podran sol·licitar i admetre l’aclariment o l’esmena d’errors en la proposició quan siguin de tipus material o formal, no substancials i no impedeixin conèixer el sentit de la proposició. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre licitadors.

Les esmentades sol·licituds es duran a terme de la mateixa forma que s’especifica a l’epígraf 1 d’aquesta clàusula.

6. Abans de formular la proposta d’adjudicació, la Mesa de Contractació pot sol·licitar els informes tècnics que consideri necessaris d’acord amb el que preveu l’article 157.5 de la LCSP.
7. La Mesa de Contractació un cop aplicat els criteris d’adjudicació establerts en aquest Plec classificarà les ofertes presentades per ordre decreixent i identificarà la millor oferta que serà aquella que obtingui la puntuació més alta. 
CAPÍTOL III. ADJUDICACIÓ I FORMALITZACIÓ DE L’ACORD MARC

Clàusula 18. Adjudicació de l’Acord marc

1. L’òrgan de contractació pot decidir no adjudicar o celebrar l’Acord marc per raons d’interès públic degudament justificades a l’expedient. En aquest cas no podrà promoure una nova licitació del mateix objecte en tant que subsisteixin les raons al·legades per a fonamentar la decisió de no adjudicar o celebrar l’Acord marc.

Així mateix, l’òrgan de contractació també pot acordar desistir del procediment, desistiment que s’ha de fonamentar en una infracció no esmenable de les normes de preparació de l’Acord marc o de les reguladores del procediment d’adjudicació, tot justificant a l’expedient la concurrència de la causa. El desistiment no impedirà l’inici immediat d’un nou procediment de licitació.

En tot cas, la decisió de no adjudicar o celebrar l’Acord marc així com el desistiment del procediment d’adjudicació s’ha d’acordar abans de la formalització d’aquest i s’ha de notificar als licitadors.
SAVO,SA, ha de compensar els licitadors per les despeses en què incorrin. L’import màxim que SAVO, SA, abonarà per aquest concepte és de 905,29 €, IVA exclòs. En la determinació d’aquest import s’ha tingut en compte la dedicació de 4 hores, a raó de 25,78 euros l’hora, IVA exclòs, en la preparació i enviament de la documentació per part d’una persona encarregada de tasques administratives;  la dedicació de 20, a raó de 31,87 euros l’hora, IVA exclòs, de la feina de redacció, elaboració i proposta del servei així com la dedicació de 3 hores, a raó de 54,91 euros l’hora, del personal directiu responsable de la tasca de supervisió i direcció de la proposta.

2. L’Acord marc s’adjudicarà a favor del licitador que presenti la millor oferta en el termini màxim de dos mesos comptats des de l’endemà de la data d’obertura del sobre 3. 

3. L’adjudicació ha de ser motivada d’acord amb els criteris bàsics de selecció que s’han determinat en aquest Plec. Es declararà desert l’Acord marc quan concorri algun dels supòsits previstos en aquest Plec. 

4. Transcorregut el termini de dos mesos sense acord de SAVO,SA, els licitadors admesos a la licitació tenen dret a retirar la seva proposta.
5. L’òrgan de contractació requerirà al licitador que millor oferta presenti, per a què en el termini de 10 dies hàbils comptats des de l’endemà d’aquell en què hagi rebut el requeriment, presenti la documentació acreditativa següent: 

I.- EMPRESES ESPANYOLES NO INSCRITES EN EL RELI O EN EL ROLECSP.

A) EN EL CAS QUE L’EMPRESARI SIGUI UNA PERSONA JURÍDICA :
1. Escriptura de constitució o de modificació, si s’escau, inscrita en el Registre Mercantil, quan aquest requisit sigui exigible d’acord amb la legislació mercantil que li sigui aplicable. Si no ho és, l’acreditació de la capacitat d’obrar es realitzarà mitjançant l’escriptura o document de constitució, els estatuts o l’acta fundacional, en què constin les normes per les quals es regula la seva activitat, inscrits, si s’escau, al Registre Oficial corresponent.

2. Targeta d’identificació fiscal (CIF).

3. DNI o document d’identificació equivalent del representant de l’empresa.

4. Escriptura pública de poder per contractar amb l’administració atorgada davant notari, en el cas que les facultats i abast de la representació de la persona que signi l'oferta no es desprengui de l'escriptura de constitució o modificació de la societat licitadora. 

Si el licitador és una persona jurídica, aquest poder haurà de figurar inscrit en el Registre Mercantil. Si es tracta d’un poder per acte concret no és necessària la inscripció en el Registre Mercantil, d’acord amb l’article 94.1.5è del seu reglament.

5. Documentació en el cas de concurrència en Unió Temporal d’Empreses (UTE):  tots i cadascun dels empresaris hauran d’acreditar que disposen de la personalitat, capacitat d’obrar i solvència exigides en aquest Plec. 

Per tal de determinar la solvència de la unió temporal, s’acumula l’acreditada per cadascuna de les seves integrants. 

Per acreditar la solvència mitjançant la classificació, totes les empreses que concorrin agrupades en UTE han d’estar classificades i resultarà d’aplicació el règim d’acumulació previst en l’article 52 del RGLCAP.

6. Documentació que acrediti la solvència econòmica i financera i tècnica i professional i l’habilitació professional, si s’escau, exigides a la clàusula 10 d’aquest Plec. 
7. Documentació en relació amb les obligacions tributàries:

7.1 Certificat positiu de l’Agència Estatal d’Administració Tributària (AEAT) acreditant que el licitador es troba al corrent d’obligacions tributàries i de la inexistència de deutes de naturalesa tributària amb l’Estat.

7.2 Si el licitador proposat com adjudicatari és subjecte passiu de l’Impost sobre Activitats Econòmiques i està obligat a pagar aquest Impost, ha de presentar el document d’alta de l’impost relatiu a l’exercici corrent en l’epígraf corresponent a l’objecte del contracte o el darrer rebut de l’impost, acompanyat d’una declaració responsable de no haver-se donat de baixa en la matrícula de l’Impost, d’acord amb el model de l’annex 6.
7.3 Si el licitador proposat es troba en algun supòsit d’exempció recollit en l’apartat 1 de l’article 82 del Text refós de la Llei reguladora de les hisendes locals, aportarà una declaració responsable que ha d’especificar el supòsit legal d’exempció i el document de declaració en el cens d’obligats tributaris.

8. Documentació en relació amb les obligacions amb la Seguretat Social: Certificat positiu, emès per la Tresoreria de la Seguretat Social, de trobar-se al corrent en el compliment de les obligacions amb la Seguretat Social. 

9. Declaració responsable d’allotjament de dades d’acord amb el model de l’annex 7 d’aquest Plec.

10. Documentació acreditativa de la constitució de la garantia definitiva. La forma de constituir la garantia definitiva està detallada en la clàusula 19 d’aquest Plec.
11. Certificat acreditatiu de disposar de l’Esquema Nacional de Seguretat nivell mig o alt.
B)   EN EL CAS QUE SIGUI UNA PERSONA FÍSICA :
1. Document Nacional d’Identitat o document equivalent i acreditació, si és el cas, del nom comercial amb el que opera en el tràfic mercantil.

2.  Els documents requerits en els punts 6, 7, 8, 9, 10 i 11 de la lletra A. 

II.-  EMPRESES ESTRANGERES D’UN ESTAT DE LA UNIÓ EUROPEA:
1. La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

2. Els documents requerits en els punts 3, 4, 5, 6, 7, 8, 9, 10 i 11 de la lletra A.
3. Els certificats que acreditin la inscripció en llistes oficials d’empresaris autoritzats per contractar que estableixin els Estats membres de la Unió Europea constitueixen una presumpció d’aptitud en relació als requisits de selecció qualitativa que figurin en aquests.

III.-   RESTA D’EMPRESES ESTRANGERES:

a) La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. 

2. Informe de la missió diplomàtica permanent d’Espanya o de la Secretaria d’Estat de Comerç, que acrediti que l’Estat del qual són nacionals ha signat l’Acord sobre contractació pública de l’Organització Mundial del Comerç (OMC). En altra cas, han d’aportar l’informe de reciprocitat al que fa referència l’article 68 de la LCSP
3. Els documents exigits en els punts 3, 4, 5, 6, 7, 8, 9, 10 i 11 de la lletra A.

IV.- EMPRESES  INSCRITES  EN  EL  REGISTRE ELECTRÒNIC D’EMPRESES LICITADORES DE LA GENERALITAT DE CATALUNYA  (RELI) I/O DE L’ESTAT (ROLECSP).

Les empreses inscrites en aquests registres, no estan obligades a presentar la documentació descrita en la lletra A de l’apartat I sempre que aquesta informació consti inscrita en els esmentats registres i es dedueixin amb claredat les dades que figuren en la inscripció.
En tot cas, caldrà que aportin la documentació següent:

1. Declaració responsable d’allotjament de dades d’acord amb el model de l’annex 7 d’aquest Plec.

2. Documentació acreditativa de la constitució de la garantia definitiva. La forma de constituir la garantia definitiva està detallada en la clàusula 19 d’aquest Plec.

6. El requeriment descrit a l’epígraf anterior s’efectuarà mitjançant notificació electrònica a través de l’e-NOTUM. 

L’aportació de documentació es durà a terme a través del registre de SAVO, SA. 

7. L’òrgan de contractació ha d’adjudicar l’Acord marc en els 5 dies hàbils següents a la recepció de la documentació requerida per l’últim dels adjudicataris. 

8. En tot cas, l’adjudicació de l’Acord marc no genera cap dret concret de realització del seu objecte el qual es materialitzarà a través de l’adjudicació dels contractes basats.

Clàusula 19. Constitució de garantia provisional i de garantia definitiva 
1. Per a participar en la licitació del contracte no es preveu l’obligació de constituir cap garantia provisional.

2. D’acord amb l’article 107.5 de la LCSP, s’estableix una garantia definitiva general de l’acord marc de 56.798,07 €. 

3. Aquesta garantia s’ha fixat de forma estimativa, essent aquesta el 5% del preu resultant de les unitats de bústies modulars previstes al PPT, amb els corresponent contenidors i considerant que alguns disposin de sensors volumètrics i de caixes volumètriques. 

4. Tal i com estableix el segon paràgraf de l’article 107.5 de la LCSP, quan la suma dels imports, IVA exclòs, dels contractes basats en l’Acord marc excedeixi del doble de la quantitat resultant de capitalitzar al 5% l’import de la garantia definitiva, aquesta serà incrementada en una quantitat equivalent.

5. La garantia definitiva general s’ha de prestar en alguna de les formes previstes a l’article 108.1 de la LCSP, d’acord amb els models de l’annex 8, l’annex 9 i l’annex 10.

6. En tot cas, la garantia definitiva respondrà respecte dels incompliments tant de l’Acord marc com dels contractes basats.

7. En el cas que s’hagin de fer efectives sobre la garantia constituïda pel contractista les penalitats o indemnitzacions que li són exigides, aquest haurà de reposar o ampliar la garantia, en la quantitat que correspongui, en el termini de 15 dies naturals des de l’execució, incorrent en cas contrari en causa de resolució contractual.

8. El termini de garantia és d’un mes.

9. La garantia definitiva general constituïda es cancel·larà quan finalitzi l’últim dels contractes basats que s’adjudiqui en virtut d’aquest acord marc i un cop transcorregut el termini fixat en l’epígraf anterior d’acord amb les previsions de l’article 111 de la LCSP.

Nogensmenys, el contractista pot sol·licitar a SAVO,SA, la cancel·lació o el retorn parcials de la garantia definitiva general constituïda en ocasió de l’extinció de contractes basats per compliment de l’objecte de la prestació. L’import cancel·lat o retornat en tot cas no podrà ser superior al 5% del preu, IVA exclòs, del contracte basat extingit. Serà SAVO,SA, qui decidirà sobre l’oportunitat i conveniència de fer efectiu el retorn de la part de la garantia sol·licitat. 
Clàusula 20. Formalització de l’Acord marc

1. L’Acord marc és susceptible de recurs especial en matèria de contractació, per la qual cosa, la seva formalització no podrà efectuar-se abans de transcorreguts quinze dies hàbils des de què s’hagi tramès la notificació de l’adjudicació als licitadors.

2. Els serveis dependents de l’òrgan de contractació requeriran l’adjudicatari per a què formalitzi l’Acord marc en el termini no superior a cinc dies comptats des del següent a aquell en què s’hagués rebut el requeriment, un cop transcorregut el termini previst a l’epígraf anterior sense que s’hagués interposat cap recurs que vagi acompanyat de la suspensió de la formalització del contracte.

3. L’Acord marc es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica, en llengua catalana i amb un sol efecte. 
No obstant, l’adjudicatari pot sol·licitar que l’Acord marc s’elevi a escriptura pública, cas en el qual les despeses que se’n derivin aniran a càrrec seu.

4. Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació de l’Acord marc al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

5. L’Acord marc es perfeccionarà amb la seva formalització.

6. L’anunci de formalització de l’Acord marc i els corresponents documents que resultin de la formalització es publicaran en el perfil de contractant de SAVO,SA, i en el Diari Oficial de la Unió Europea.

7. Un cop formalitzat l’Acord marc es comunicaran al Registre Públic de Contractes de la Generalitat de Catalunya, per a la seva inscripció, les dades d’aquests, i, posteriorment, si escau, les modificacions, les pròrrogues i l’extinció.

CAPÍTOL IV. DRETS I OBLIGACIONS DE LES PARTS DERIVATS DE L’ACORD MARC

Clàusula 21. Responsable de l’Acord marc 
1. La directora de l’Àrea de Negoci és el la persona responsable de l’Acord marc.

2. La persona responsable de l’Acord marc exercirà les funcions següents:

a) Supervisar el compliment per part del contractista de totes les obligacions i condicions de l’Acord marc.

b) Coordinar els diferents agents implicats en l’Acord marc.

c) Tramitar les incidències que sorgeixin durant el desenvolupament de l’Acord marc.

d) Convocar les reunions que estimi pertinents pel bon desenvolupament de l’Acord marc a les quals estarà obligada a assistir la representació de l'empresa contractista, assistida d'aquells especialistes que tinguin alguna intervenció en l'execució del contracte.

e) Interpretar el plec de prescripcions tècniques i altres condicions tècniques establertes en l’Acord marc o en disposicions oficials.

f) Proposar les modificacions que convingui introduir en l’Acord marc.

g) Elaborar l’informe a elevar a l’òrgan de contractació en relació amb la finalització o pròrroga de l’Acord marc. 

h) Supervisar i verificar periòdicament els documents acreditatius del compliment de les obligacions del contractista en matèria de seguretat social, tributàries, de seguretat i higiene en el treball i vigència de les pòlisses d’assegurances.

3. Les instruccions donades per la persona responsable del contracte configuren les obligacions d’execució de l’Acord marc juntament amb aquest Plec i el Plec de prescripcions tècniques.

4. D’altra banda, es designa l’Àrea d’Operacions i l’Àrea de Negoci com les unitats de seguiment encarregades de les funcions d’assistència al responsable del contracte pel que fa al seguiment de l’Acord marc.

Clàusula 22. Unitat de seguiment

L’Àrea d’Operacions i l’Àrea de Negoci són les unitats de seguiment encarregades de les funcions d’assistència al responsable del contracte pel que fa al seguiment de l’Acord marc i llurs contractes basats.
Clàusula 23. Modificació de l’Acord marc 

1. L’Acord marc i els contractes basats només es poden modificar per raons d’interès públic, en els casos i en la forma que s’especifiquen en aquesta clàusula i de conformitat amb el que preveuen els articles 203 a 207 de la LCSP.

2. Modificacions previstes en aquest Plec: 

A. Supòsits:

1. L’increment del nombre d’unitats de mòduls de bústies amb o sense sistemes d’identificació i control a subministrar respecte les previsions inicials del contracte o bé del nombre d’unitats d’altres béns objecte de l’Acord marc.
2. La necessitat d’adequar els mòduls de bústies a noves normatives que li siguin d’aplicació.
3. La necessitat d’adquirir accessoris no previstos inicialment, així com possibles millores tècniques en els mòduls de bústies.
4. La necessitat de modificar l’emplaçament de les bústies modulars.
B. Límits i condicions dels supòsits de modificació:

Les modificacions descrites són obligatòries per al contractista i en cap cas poden excedir del 20% del preu inicial del contracte aïlladament o conjuntament.

En cap cas la modificació del contracte podrà suposar l’establiment de nous preus unitaris no previstos en el contracte.

C. Procediment de modificació:

Per tramitar una modificació del contracte caldrà seguir els següents tràmits:

1. Proposta raonada del responsable del contracte, per iniciativa pròpia o a instancia del contractista, integrada pels documents que justifiquin, descriguin i valorin la modificació.

2. Audiència al contractista per un termini de tres dies hàbils.

3. Informe dels Serveis Jurídics.

4. Informe del Departament de Gestió Econòmica relatiu a l’existència de crèdit.

5. Acord d’aprovació de la modificació i de la despesa corresponent.

6. Reajustament de la garantia definitiva, si s’escau.

7. Publicitat de la modificació en el DOUE, si escau, i en el perfil de contractant, que s’ha d’acompanyar en aquest últim mitjà de les al·legacions del contractista i de tots els informes emesos.

8. Publicitat de la modificació en el DOUE, si escau, i en el perfil de contractant, que s’ha d’acompanyar en aquest últim mitjà de les al·legacions del contractista i de tots els informes emesos.

3. Modificacions no previstes:

La modificació de l’Acord marc o dels contractes basats no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat a l’article 191 de la LCSP i amb les particularitats previstes a l’article 207 de la LCSP.
Aquestes modificacions són obligatòries per als contractistes, excepte impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit del contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.
4. Les modificacions de l’Acord marc es formalitzaran de conformitat amb el que estableix l’article 153 de la LCSP. Pel que fa als contractes basats no caldrà formalitzar la modificació essent suficient la seva aprovació per part de l’òrgan de contractació.
5. L’anunci de la modificació corresponent, juntament amb les al·legacions de l’adjudicatari de l’Acord marc o del contractista, si escau, i de tots els informes que es sol·licitin amb caràcter previ a l’aprovació de la modificació es publicaran al perfil del contractant.  
Clàusula 24. Revisió de preus

De conformitat amb el que estableix l’article 103 de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, no procedeix la revisió de preus del contracte.

Clàusula 25. Successió de l’empresa adjudicatària
En el supòsit de fusió d’empreses en què participi la societat contractista, el contracte continuarà vigent amb l’entitat absorbent o amb la resultant de la fusió, que quedarà subrogada en tots els drets i obligacions que en dimanen.

En supòsits d’escissió, aportació o transmissió d’empreses o branques d’activitat, el contracte continuarà amb l’entitat a la qual s’atribueixi el contracte, que quedarà subrogada en els drets i les obligacions que en dimanen, sempre que reuneixi les condicions de capacitat, absència de prohibició de contractar i la solvència exigida en acordar-se l’adjudicació del contracte o que les societats beneficiàries d’aquestes operacions i, en cas de subsistir, la societat de la qual provingui el patrimoni, empreses o branques segregades, es responsabilitzin solidàriament de l’execució del contracte.

El contractista ha de comunicar a l’òrgan de contractació la circumstància que s’hagi produït.

En cas que el contractista sigui una UTE, quan tinguin lloc, respecte d’alguna o algunes empreses integrants de la unió temporal, operacions de fusió, escissió o transmissió de branca d’activitat, continuarà l’execució del contracte amb la unió temporal adjudicatària. En cas que la societat absorbent, la resultant de la fusió, la beneficiària de l’escissió o l’adquirent de la branca d’activitat, no siguin empreses integrants de la unió temporal, serà necessari que tinguin plena capacitat d’obrar, no estiguin incurses en prohibició de contractar i que es mantingui la solvència, la capacitat o classificació exigides.

Si el contracte s’atribueix a una entitat diferent, la garantia definitiva es pot renovar o reemplaçar, a criteri de l’entitat atorgant, per una nova garantia que subscrigui la nova entitat, atenent al risc que suposi aquesta última entitat. En tot cas, l’antiga garantia definitiva conserva la seva vigència fins que estigui constituïda la nova garantia.

Si la subrogació no es pot produir perquè l’entitat a la qual s’hauria d’atribuir el contracte no reuneix les condicions de solvència necessàries, el contracte es resoldrà, considerant-se a tots els efectes com un supòsit de resolució per culpa de l’empresa contractista.

Clàusula 26. Obligacions de l’adjudicatari en la utilització de la llengua catalana 

1. L’adjudicatari de l’Acord marc ha d’emprar el català en les seves relacions amb SAVO,SA, i també en l’execució dels contractes basats d’aquest Acord marc. Així mateix, ha d’emprar, almenys, el català en els rètols, les publicacions, els avisos i en la resta de comunicacions de caràcter general que es derivin de l’execució d’aquest Acord marc o dels contractes basats.

2. En tot cas, l’adjudicatari queda subjecte en l’execució de l’Acord marc i dels contractes basats a les obligacions derivades de la Llei 1/1998, de 7 de gener, de política lingüística i de les disposicions que la desenvolupen. 

Clàusula 27. Confidencialitat, finalitat i tractament de les dades del servei d’ajuda a domicili

30.1 Confidencialitat

La documentació i informació que resulti del contracte que resulti de l’adjudicació de cada lot o a la qual es tingui accés amb ocasió de la seva execució té caràcter confidencial i no pot ésser objecte de reproducció total o parcial per cap mitjà o suport, ni tractament o edició informàtica, ni transmissió a tercers fora de l’estricte àmbit de l’execució del contracte, fins i tot entre la resta del personal que pugui tenir el contractista que presta el servei.

30.2 Finalitat per a la qual s’encarrega el tractament de dades

La finalitat per a la qual s’encarrega el tractament de dades és el control de les aportacions d’usuaris mitjançant el software que incorpora el sistema de tancament i identificació electrònica. 

30.3 Tractament de les dades 
En relació amb les dades personals a les quals es tingui accés amb ocasió del contracte, els contractistes s’obliguen al compliment de tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, d’ara endavant RGPD, i a tota la normativa vigent en matèria de protecció de dades sempre que no s’hi oposi. 

D’acord amb la disposició addicional 25 de la LCSP, el contractista té la consideració de subencarregat de tractament, en els termes de l’article 28 del RGPD. A aquests efectes, el contractista i SAVO,SA, han de signar l’acord d’encàrrec de tractament corresponent. 

En tot cas, el personal del contractista que accedeixi a dades personals, quedarà subjecte al compliment del RGPD i altra normativa en matèria de protecció de dades, en especial al deure de confidencialitat respecte a les dades que hagi pogut conèixer amb motiu de la prestació del servei. 

El contractista ha de posar en coneixement de l’òrgan de contractació, de forma immediata, qualsevol incidència que es produeixi durant l’execució del contracte que pugui afectar la integritat o la confidencialitat de les dades de caràcter personal tractades per l’Administració contractant, la qual ho anotarà al Registre d’incidències. 

Quan en aquest plec s’exigeixi la comunicació de dades del personal del contractista al SAVO,SA, el contractista serà la responsable d’informar-ne les persones afectades.

Clàusula 28. 
Propietat intel·lectual i industrial
1. L’adjudicatari ha d’obtenir, pel seu compte i càrrec, mitjançant l’abonament als titulars de patents, models i marques de fabricació, els drets de cessió, permisos i autoritzacions per a la utilització dels aparells, equips i maquinari i programari informàtics necessaris per a l’execució de l’objecte de l’Acord marc.

2. Serà també responsable de tota classe de reclamacions relatives a la propietat industrial dels aparells, equips i maquinari i programari informàtics utilitzats, i haurà d’indemnitzar SAVO,SA, de tots els danys i perjudicis contractuals que puguin derivar-se per la interposició de reclamacions. També s’haurà de fer càrrec de les derivades de les reclamacions que eventualment puguin dirigir-se contra SAVO,SA.

CAPÍTOL V. CONTRACTES BASATS DE L’ACORD MARC

Clàusula 29. Entitats destinatàries de l’Acord marc

SAVO,SA, és l’encarregada de la prestació dels serveis de recollida de residus que els ajuntaments consorciats han delegat en el Consorci, i per tant, és l’entitat que recepciona els béns objecte de subministrament, essent els ajuntaments consorciats els  destinataris finals dels béns.

Clàusula 30. Contractes basats de l’Acord marc 

1. L’objecte dels contractes basats en aquest Acord marc és subministrament, transport, descàrrega, instal·lació i manteniment de bústies modulars amb sistema de tancament i identificació electrònica que permetin emmagatzemar contenidors de càrrega posterior, mitjançant arrendament.
L’abast dels contractes basats inclou el següent:

a) El subministrament, transport, descàrrega, instal·lació, integració, posada en marxa i manteniment de bústies amb un sistema de control d’accés amb capacitat per emmagatzemar contenidors de càrrega posterior, mitjançant arrendament durant 5 anys. 

Aquestes bústies modulars han de ser noves i han d’incloure, en les que així es demani, com a mínim: 

a.1) Dispositius electrònics automàtics de control d’accés als mòduls i registre d’accessos compatibles amb el sistema actual implantat per SAVO, SA SIGMA de ID&A, en endavant SIGMA.

a.2) Sistema de telecomunicacions per la connexió bidireccional sobre la xarxa mòbil de transmissió de dades entre els equips de control d’accés i el software de control i gestió.

a.3) Equipaments o tot allò necessari per al control i gestió de dades tant a SAVO, SA, com als respectius ajuntaments on s’implantin, d’acord amb les prestacions indicades al PPT.

a.4) Tasques associades a la integració d’aquest sistema de control en les bústies modulars amb el sistema de tancament i identificació electrònica implantat per SAVO, SA (tecnologia ID&A que inclou identificació amb targetes i APP). Els/les ciutadans/es han de d’identificar-se amb la targeta del proveïdor actual de tecnologia i amb la APP actual.

b) El subministrament, transport, descàrrega i instal·lació dels contenidors de càrrega posterior de 1.000/1.100 litres i de 360 litres que aniran a l’interior de les bústies i, si escau, de 380 litres en cas que el licitador ofereixi la possibilitat que les bústies permetin dins de la mateixa estructura contenidors de més volum. 

c) El manteniment preventiu i correctiu de les bústies, els sistemes de tancament i tots els accessoris que en formin part.

d) El subministrament, el transport i la reposició parcial de les peces i recanvis danyats dels béns objecte del contracte.

e) Formació, suport operatiu i manteniments associats dels dispositius i del programari per a poder posar en marxa el sistema i assegurar el funcionament d’aquests.

f) La retirada dels béns una vegada finalitzat el contracte segons especificacions del PPT.

2. SAVO,SA, només podrà celebrar contractes basats en aquest Acord marc amb la persona natural o jurídica que en formi part.

3. L’adjudicatari d’un contracte basat no podrà introduir ni executar cap modificació que no hagi estat prèviament aprovada per l’òrgan de contractació. 
4. Els contractes basats s’executen a risc i ventura del contractista, d’acord amb aquest Plec, el Plec de prescripcions tècniques i l’oferta econòmica i tècnica que resulti de l’adjudicació de l’Acord marc.
5. Els contractes basats en aquest Acord marc s’adjudicaran d’acord amb el procediment previst a la clàusula 35 d’aquest Plec.

Clàusula 31. Òrgan de contractació dels contractes basats en l’Acord marc
L’òrgan de contractació dels contractes basats celebrats per SAVO, SA, és:

a) Pels contractes basats de valor estimat inferior a 300.000 euros, el gerent de Serveis Ambientals del Vallès Oriental, SA, en virtut de l’Acord del Consell d’Administració de 10 de novembre de 2023, pel qual se l’apodera i faculta  per a “comprar, vendre i contractar tota classe de béns, serveis i subministraments, fins i tot d’arrendament financer, inclòs el “Leasing”.

b) Pels contractes basats d’import igual o superior a 300.000 euros, el president i el gerent de Serveis Ambientals del Vallès Oriental, SA, en virtut de l’Acord del Consell d’Administració de 10 de novembre de 2023, pel qual se’ls apodera i faculta de forma mancomunada per a “comprar, vendre i contractar tota classe de béns, serveis i subministraments, fins i tot d’arrendament financer, inclòs el “Leasing”.

Clàusula 32. Durada dels contractes basats de l’Acord marc

1. La durada dels contractes basats en l’acord marc és independent de la durada de l’acord marc i s’ha de regir pel que preveu l’article 29 de la LCSP.

2. En aquest cas, s’estableix una durada de 5 anys per cada contracte basat que se celebri comptadors a partir de la data de recepció dels béns indicada en la corresponent acta.

3. Només es podran adjudicar contractes basats en l’acord marc durant la vigència d’aquest últim, essent la data rellevant per entendre que s’ha complert amb aquest requisit la data de l’adjudicació del contracte basat.

Clàusula 33. Responsable dels contractes basats

1. El/la director/a de l’Àrea de Negoci és la persona responsable dels contractes basats celebrats per SAVO, SA.
2. Els responsables dels contractes basats exercirà les funcions següents:

a) Supervisar el compliment per part del contractista de totes les obligacions i condicions dels contractes basats.

b) Coordinar els diferents agents implicats en els contractes basats.

c) Exigir l'existència dels mitjans i organització necessaris pel lliurament puntual dels subministraments en les dates i períodes acordats.
d) Tramitar les incidències que sorgeixin durant el desenvolupament dels contractes basats.

e) Convocar les reunions que estimi pertinents pel bon desenvolupament dels contractes basats que s’adjudiquin i la seva supervisió.

f) Interpretar el plec de prescripcions tècniques i altres condicions tècniques establertes en el contracte o en disposicions oficials.

g) Conformar les factures corresponents al subministrament realitzat i rebut de conformitat amb les condicions estipulades.

h) Informar sobre si el retard en el lliurament dels béns contractats o en l’execució dels contractes és degut a motius imputables al contractista.
i) Emetre informes d’avaluació de l’execució dels contractes basats amb la periodicitat que s’estableixi. 

j) Proposar les modificacions que convingui introduir en els contractes basats.

k) Elaborar l’informe a elevar a l’òrgan de contractació en relació amb la finalització o pròrroga dels contractes basats. 

l) Elaborar l’informe a elevar a l’òrgan de contractació en relació amb la imposició i quantia de penalitzacions al contractista. 

m) Determinar si els subministraments realitzats pel contractista s’ajusten a les prescripcions establertes i condicions contractuals. En aquest sentit, s’haurà de dur a terme un seguiment de totes i cadascuna de les obligacions assumides pel contractista en l’execució del contracte, amb la verificació del seu compliment i amb atenció especial a aquelles que hagin estat determinants per a l’adjudicació al seu favor.

n) Subscriure juntament amb el contractista els documents d’entrega i recepció dels béns subministrats.

o) Informar a la finalització del termini de garantia sobre la procedència de la devolució de la garantia definitiva constituïda pel contractista, si és el cas.

p) Supervisar i verificar periòdicament els documents acreditatius del compliment de les obligacions del contractista en matèria de seguretat social, tributàries, de seguretat i higiene en el treball i vigència de les pòlisses d’assegurances.

3. Les instruccions donades per la persona responsable del contracte configuren les obligacions d’execució dels contractes basats juntament aquest Plec i el Plec de prescripcions tècniques.

4. D’altra banda, es designa l’Àrea operacions i l’Àrea de negoci com la unitat de seguiment encarregada de les funcions d’assistència al responsable del contracte pel que fa al seguiment dels contractes basats.

Clàusula 34. Modificació dels contractes basats 

1. Els contractes basats només es poden modificar per raons d’interès públic, en els casos i en la forma que s’especifiquen en aquesta clàusula i de conformitat amb el que preveuen els articles 203 a 207 de la LCSP i l’article 222 de la LCSP.

2. Modificacions previstes en aquest Plec: 

El contracte es pot modificar en els mateixos supòsits que l’Acord marc.
3. Modificacions no previstes:

La modificació de l’Acord marc o dels contractes basats no prevista en aquesta clàusula només podrà efectuar-se quan es compleixin els requisits i concorrin els supòsits previstos en l’article 205 de la LCSP, de conformitat amb el procediment regulat a l’article 191 de la LCSP i amb les particularitats previstes a l’article 207 de la LCSP.

Aquestes modificacions són obligatòries per als contractistes, excepte impliquin, aïlladament o conjuntament, una alteració en la seva quantia que excedeixi el 20% del preu inicial del contracte, IVA exclòs. En aquest cas, la modificació s’acordarà per l’òrgan de contractació amb la conformitat prèvia per escrit del contractista; en cas contrari, el contracte es resoldrà d’acord amb la causa prevista en l’article 211.1.g) de la LCSP.

4. Les modificacions de l’Acord marc es formalitzaran de conformitat amb el que estableix l’article 153 de la LCSP. Pel que fa als contractes basats no caldrà formalitzar la modificació essent suficient la seva aprovació per part de l’òrgan de contractació.

5. L’anunci de la modificació corresponent, juntament amb les al·legacions de l’adjudicatari de l’Acord marc o del contractista, si escau, i de tots els informes que es sol·licitin amb caràcter previ a l’aprovació de la modificació es publicaran al perfil del contractant.  

Clàusula 35. Procediment per a l’adjudicació dels contractes basats 

1. Un cop formalitzat l’Acord marc, i remès el corresponent anunci de l’adjudicació al DOUE i al perfil del contractant, SAVO,SA, i l’empresari que resulti adjudicatari d’aquest Acord marc podran celebrar contractes basats.
2. L’adjudicació dels contractes basats en l’Acord marc no requerirà de la celebració d’una licitació. 
Previ a l’adjudicació de contractes basats en aquest acord marc, el Consorci per a la Gestió dels Residus del Vallès Oriental, soci únic de SAVO, SA, ha de garantir el compliment de les obligacions que es derivin d’aquest. Per tant, sense l’acord que garanteixi el compliment de les obligacions que es derivin d’aquest per part de l’òrgan competent del Consorci, l’operació dels contractes basats que correspongui quedarà sense efecte o no es podran adjudicar.

3. Els preus unitaris dels contractes basats seran aquells adjudicats en la formalització de l’Acord marc.

4. El contractista ha de mantenir l’oferta econòmica presentada en el moment de l’adjudicació de l’acord marc i acceptada per SAVO,SA.
5. El procediment per a l’adjudicació de cada contracte basat celebrat per SAVO, SA, és el següent:

1. Informe del responsable del contracte indicant la necessitat de contractació.

2. Informe econòmic.

3. Decret de la Gerència de SAVO,SA, en contractes basats de menys de 300.000 euros, i Acord Mancomunat de la Presidència i de la Gerència de SAVO, SA, en contractes basats a partir de 300.000 euros, d’adjudicació de l’expedient de contractació basada que reprodueixi l’informe de necessitat emès per la persona responsable del contracte.

6. L’operativa del subministrament, els terminis de lliurament, la recepció de comandes i incidències del subministrament dels béns objecte de l’acord marc són les que es detallen al Plec de prescripcions tècniques.

7. El contracte basat es perfecciona amb l’adjudicació i notificació de l’acord d’adjudicació.
Clàusula 36. Pagament del preu

La facturació serà amb periodicitat mensual a partir de la data de recepció dels béns.

El contractista ha de presentar una factura que inclogui desglossats, com a mínim, els conceptes següents: contracte basat, municipi, unitats, preu unitari, mes al quer correspon. 

Per a procedir a cadascun dels pagaments és necessari la prèvia presentació de la corresponent factura electrònica abans del dia 8 de cada mes, la qual ha de ser conformada prèviament pel responsable del contracte de SAVO, SA.

La factura s’ha de presentar a nom de SAVO, SA, mitjançant factura electrònica.

Els codis DIR per tal de poder presentar la facturació electrònica a SAVO, SA, són:

	Oficina Comptable
	Unitat Tamitadora
	Òrgan

Gestor
	Portal

	LA0006141
	LA0006141
	LA0006141
	https://efact.eacat.cat/bustia?emisorId=1617


Els pagaments es faran efectius mitjançant transferència bancària d’acord amb les previsions de l’article 198.4 de la LCSP i, per a tals efectes, cal que el contractista aporti el certificat de la titularitat del compte bancari.

Especialment, el contractista ha considerar el següent:

a) S’han d’emetre factures les quals només poden contenir preus i conceptes inclosos al contracte.

b) Finalitzat el període principal del contracte, en cas d’executar-se les pròrrogues, aquestes hauran d’anar a una factura diferent. En cap cas s’acceptaran factures que incloguin serveis barrejats de la durada inicial del contracte o les possibles pròrrogues. Alhora, les factures corresponents a les pròrrogues han de ser emeses a partir de la data d’inici d’aquestes independentment del dia del mes en què s’iniciï la pròrroga.

c) La factura ha d’incloure el número d’aplicació comptable o les aplicacions pressupostàries indicades per SAVO, SA, en l’adjudicació del contracte, el codi i nom del contracte i la nomenclatura “durada inicial del contracte”, “primera pròrroga”, “segona pròrroga” i subsegüents segons correspongui.

SAVO, SA, retornarà al contractista les factures que incloguin serveis no prestats, que l’import no s’ajusti al preu del pressupost o a les estipulacions d’aquesta clàusula, o que la forma o el contingut no s’ajusti al que prevegi l’ordenament jurídic en cada moment. Aquests supòsits es relacionen amb caràcter exemplificatiu.

Clàusula 37. Obligacions tributàries i amb la Seguretat Social

1. L’adjudicatari haurà  d’estar al corrent de les obligacions tributàries i amb la Seguretat Social durant la vigència d’aquest Acord marc, qualsevol altres documents acreditatius de les seves aptituds per contractar, així com del pagament de les quotes de la Seguretat Social dels treballadors per ell contractats per a la prestació dels serveis objecte dels contractes basats, les condicions de contractació dels quals i el seu compliment, són responsabilitat exclusiva del mateix.

2. L’òrgan de contractació podrà demanar a l’adjudicatari, abans de realitzar el tràmit de pagament, els justificants acreditatius d’estar al corrent en el pagament de les obligacions tributàries i amb la Seguretat Social, o bé, consultar directament les esmentades dades, si s’escau.

Clàusula 38. Obligacions del contractista en relació amb l’execució dels contractes basats
1. El contractista ha d’executar el contracte basat amb estricta subjecció a aquest Plec, al Plec de prescripcions tècniques de l’Acord marc i a la seva proposta acceptada per SAVO,SA, i ha de complir amb les obligacions següents:

a) Complir les determinacions que figurin a la seva documentació oferta i disposar dels mitjans materials i personals que hi ha reflectits. Això no obstant, si aquests fossin insuficients o inadequats, el contractista ha d’ampliar-los o modificar-los per assegurar el compliment de les seves obligacions contractuals.

b) Assegurar que el personal que executa el contracte coneix i respecta les normes de seguretat, salut i les pròpies normes del contractista.

c) Reposar els béns per tal de donar compliment a les especificacions del PPT si SAVO, SA, detecta que aquests no compleixen amb el requerit al PPT.

d) Executar el contracte sense provocar danys o lesions greus a la propietat o a tercers, com a conseqüència d’una execució del contracte culposa o dolosa.

e) Fer-se càrrec del subministrament d’equips de protecció individual (EPIS), vestuari del personal del servei, d’acord amb les tasques a realitzar i l’avaluació dels riscos del lloc de treball del personal que desenvolupa el contracte.

f) Complir les obligacions en matèria de prevenció de riscos laborals que determina la legislació vigent i, en particular, les que venen derivades de la coordinació entre empreses per aquesta matèria. En aquest sentit el contractista resta obligat a lliurar al Consorci la següent documentació que ha d’estar actualitzada al llarg de la vigència del contracte:

i. El justificant del model d’organització de la prevenció i l’avaluació de riscos.

ii. El justificant de la formació en matèria de Prevenció de Riscos Laborals.

iii. La fotocòpia de l’assegurança de responsabilitat civil de l’empresa.

iv. La fotocòpia de la cotització a la Seguretat Social (TC1 i TC2).

v. Els certificats d’aptitud física del personal.

g) Prestar el subministrament encarregat en el lloc i en els termes que figuren en els plecs i a l’oferta del contractista i acceptada per SAVO, SA.

h) Designar un encarregat del contracte per a actuar com a interlocutor amb SAVO, SA, i assistir a totes les reunions de seguiment i control dels subministraments que siguin convocats per SAVO, SA.

i) Indicar les adreces de correu electrònic i telèfons que obligarà a mantenir operatius durant la vigència del contracte.

j) Mantenir la disponibilitat de l’horari d’atenció telefònica i del correu electrònic d’acord amb els requisits del PPT.

k) Indemnitzar els danys causats a tercers o a les instal·lacions com a conseqüència de la prestació del subministrament.

l) Assegurar el manteniment i bon estat dels seus equips, materials i eines de treball, i en cas de substitució, preveure la substitució altres de com a mínim igual qualificació, formació i requisits.

m) Comunicar qualsevol incidència al responsable del contracte designat per SAVO, SA.

n) Garantir els serveis mínims en cas de vaga.

o) Garantir la cadena de custòdia en les tasques de subministrament, transport, instal·lació, càrrega i descàrrega dels mòduls de bústies.

p) Efectuar els manteniments segons les condicions establertes al PPT.

q) Complir els requisits d’identificació i retolació dels mòduls de bústies segons les prescripcions del PPT.

r) Subministrar els mòduls de bústies amb les acreditacions pertinents segons el PPT.

s) Garantir l’existència de peces i recanvis pels mòduls de bústies en els termes que s’exigeix al PPT.

t) Garantir el sistema de telecomunicacions per la connexió bidireccional sobre la xarxa mòbil de transmissió de dades entre els equips de control d’accés i el software de control i gestió.

u) Complir amb el termini de garantia establert en el PPT.

v) Subministrar els equipaments o tot allò necessari per al control i gestió de dades tant a SAVO, SA, com als ajuntaments, d’acord amb les prestacions indicades al PPT.

w) Integrar amb la APP que disposa SAVO, SA, de manera que es pugui obrir el sistema de tancament instal·lat.

x) Executar les tasques associades a la integració d’aquest del sistema de control en els mòduls de bústies.

y) Assegurar la integració del software de gestió i control amb els recursos informàtics indicats al PPT.

z) Realitzar la formació, suport operatiu i manteniments associats dels dispositius i del programari per a poder posar en marxa el sistema i assegurar el funcionament d’aquests.

aa) Presentar el pla de manteniment d’acord amb les indicacions del PPT.

ab) Assistir als actes de recepció i formalitzar les corresponents actes.

ac) Entregar la documentació requerida al PPT.

ad) Reposar béns que presentin de vicis ocults que es detectin amb posterioritat a la signatura de l’acta de recepció.

ae) Lliurar els informes dels manteniments amb tota la informació indicada al PPT i en els terminis i condicions previstes.

af) Complir els terminis d’execució previstos al PPT i en les condicions necessàries per a la seva immediata utilització.
ag) Respectar el caràcter de confidencialitat d’aquella informació a la que tingui accés amb ocasió de la prestació del subministrament.

ah) Prestar el contracte amb la qualitat exigida amb estricta subjecció a la documentació contractual, podent dictar SAVO, SA, les instruccions oportunes, sense prejudici de les potestats de l’Administració.

ai) Posar a disposició de SAVO, SA, la documentació tècnica suficient requerida, i mantenir-la actualitzada durant tot el contracte. 

aj) Prestar el contracte al seu risc i ventura, assumint tots els costos i despeses relacionades amb el mateix.

ak) Executar les millores ofertes i acceptades per SAVO, SA.

al) Realitzar els subministraments i manteniments objecte del contracte segons la descripció i els requisits de subministrament previstos al PPT i d’acord amb els certificats d’assajos i les mostres aportades. 

am) Contractar i mantenir en vigor durant tota la fase d’execució del contracte la pòlissa d’assegurança de responsabilitat civil, per un import mínim d’1.000.000 € amb un límit mínim de víctima de 300.000 €.

an) Obtenir totes les autoritzacions, permisos, tràmits, llicències, tant oficials com particulars, que es requereixin per la prestació del contracte.

2. En tot cas, són obligacions essencials del contracte les següents:

a) Integrar el programari de gestió i control amb la plataforma SIGMA de ID&A implantada als diversos municipis per SAVO, SA, amb totes les funcionalitats descrites en els plecs, així com tot la anàlisi de dades s'hauran de poder realitzar a la Plataforma SIGMA.

b) Complir amb les condicions i certificacions de seguretat establertes al PPT i aquelles li siguin d’aplicació.

c) Garantir que els dispositius associats al sistema de tancament i tots els seus components puguin suportar l’ús i la vida habitual dels béns. 
d) Garantir que el disseny del sistema de tancament sigui compatible amb les bústies modulars alhora que siguin béns robustos, segurs i fiables.

e) Garantir que la identificació d'usuaris/usuàries en els mòduls el pugui realitzar mitjançant les targetes personals distribuïdes als i les ciutadans i ciutadanes o via dispositiu mòbil (mitjançant una APP) del sistema SIGMA de ID&A.

f) En relació amb les dades personals a les quals es tingui accés amb ocasió del contracte, ja sigui el contractista o subcontractista, a complir tot allò que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, i a tota la normativa vigent en matèria de protecció de dades sempre que no s’hi oposi.
g) Afiliar o donar d’alta en la Seguretat Social, amb caràcter previ a l’inici de la prestació de l’activitat contractada, els treballadors ocupats durant el període d’execució del contracte. Pel cas que hi hagi subcontractació, aquesta obligació es farà extensiva als treballadors del subcontractista.
h) Respondre dels salaris impagats a les treballadores subrogades, si és el cas, així com de les cotitzacions a la Seguretat Social meritades, encara que es resolgui el contracte i les treballadores siguin subrogades a un nou contractista que no assumirà aquestes obligacions en cap cas.
i) Complir amb l’Esquema Nacional de Seguretat i disposar de la corresponent certificació amb l’ENS mitjà o alt, durant la vigència del contracte.
3. L’incompliment de les obligacions d’ordre laboral, social i mediambientals per part de l’empresa adjudicatària, o la infracció de les disposicions sobre seguretat i higiene en el treball i la normativa sobre protecció de dades, no comporten cap mena de responsabilitat per a SAVO,SA.

Sens perjudici d’això, l’òrgan de contractació podrà requerir l’adjudicatari per tal que acrediti documentalment el compliment de les referides obligacions.
4. El desconeixement del contracte en qualsevol dels seus termes, o de les instruccions o normes dictades per SAVO,SA, no eximeix el contractista de l’obligació de complir-lo.

5. El contracte basat s’executa a risc i ventura del contractista, d’acord amb aquest Plec i el Plec de prescripcions tècniques. 

Clàusula 39. Condicions especials d’execució del contracte
S’estableix com a condició especial d’execució, d’acord amb l’article 202 de la LCSP, garantir que el salari de les persones adscrites a l’execució del contracte siguin iguals per a dones i homes en aquelles categories/grups professionals equivalents. 

A efectes de comprovació, el contractista ha de remetre a l’òrgan de contractació, quan aquest ho sol·liciti, una declaració en què constin les dades que permetin comprovar aquest compliment.

L’incompliment d’aquesta té la consideració d’incompliment greu del contracte que pot donar lloc a la imposició de les penalitats previstes al Plec de clàusules administratives particulars.

Clàusula 40. Responsabilitat de l’adjudicatari
1. L’adjudicatari és responsable durant l'execució dels contractes basats de tots els danys i perjudicis, directes o indirectes, que s’ocasionen a qualsevol persona, propietat o servei, públic o privat, com a conseqüència dels actes, omissions o negligències del personal a càrrec seu, o d'una organització deficient de les accions que s’executen per raó del contracte.

2. És a compte de l’adjudicatari, de conformitat amb el que disposa l'article 196 del LCSP, l'obligació d'indemnitzar els danys que s'originen a tercers. També és a compte seu indemnitzar els danys que s'originen a SAVO,SA, o al personal que en depèn, per causes iguals i amb excepcions idèntiques que les que assenyala l'article esmentat.

3. L’adjudicatari no és responsable dels danys i perjudicis que tenen la seva causa immediata i directa en una ordre específica de SAVO,SA, comunicada per escrit.

Clàusula 41. Subcontractació

1. El contractista pot concertar la realització parcial de la prestació. 
2. La celebració dels subcontractes pel contractista estarà sotmesa al compliment dels requisits establerts a l’article 215 de la LCSP.

3. En tot cas, per a la celebració dels subcontractes per part del contractista serà necessari que aquest comuniqui per escrit a l’òrgan de contractació, un cop adjudicat el contracte i no més tard de l’inici de l’execució d’aquest, la intenció de celebrar els subcontractes i:

a) Assenyali la part de la prestació que es pretén subcontractar i la identitat, dades de contacte i representant o representants legals del subcontractista

b) Justifiqui suficientment l’aptitud d’aquest per executar la part del contracte que realitzi per referència als elements tècnics i humans de què disposa i la seva experiència 

c) Acrediti que no es troba incurs en cap prohibició de contractar d’acord amb les previsions de l’article 71 de la LCSP

4. El contractista principal ha de notificar per escrit a SAVO,SA, la modificació de la informació esmentada a l’epígraf anterior durant l’execució del contracte principal i tota la informació necessària sobre nous subcontractistes.

5. La infracció de les condicions establertes als epígrafs 3 i 4 d’aquesta clàusula i de les previstes a l’article 215.2 de la LCSP, així com la falta d’acreditació de l’aptitud del subcontractista o de les circumstàncies determinants de la situació d’emergència o de les que fan urgent la subcontractació, pot comportar una de les següents conseqüències:

a) La imposició d’una penalitat de fins al 50 per cent de l’import del subcontracte.

b) En cas de què la part objecte de subcontractació sigui una obligació principal del contracte, la resolució del contracte.

Per graduar aquesta penalitat, a més dels principis de proporcionalitat i justícia material, cal tenir en compte la intencionalitat, la pertorbació del servei, els danys produïts a SAVO,SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer efectiva aquesta penalitat és el descrit a la clàusula 50 d’aquest Plec.

6. El contractista està obligat a abonar als subcontractistes o subministradors el preu pactat en els terminis i condicions que s’indiquen a l’article 216 de la LCSP.

7. Per facilitar la tasca de comprovació que faci SAVO,SA, dels pagaments realitzats pel contractista als subcontractistes o subministradors, el contractista ha de remetre a SAVO,SA, quan aquest últim li ho sol·liciti, en el termini màxim de 10 dies hàbils:

a) La relació detallada d’aquells subcontractistes o subministradors que participin en el contracte quan es perfeccioni la seva participació.

b) Les condicions de subcontractació o subministrament de cadascun d’ells que estiguin relacionats directament amb el termini de pagament.

c) La justificació del compliment dels pagaments a aquells un cop acabada la prestació dins dels terminis de pagament legalment establerts a l’article 216 de la LCSP i a la Llei 3/2004, de 29 de desembre, per la que s’estableixen mesures de lluita contra la morositat en les operacions comercials en les que sigui d’aplicació.

L’incompliment d’aquestes obligacions, que tenen la consideració de condicions especials d’execució, permet a l’òrgan de contractació la imposició de penalitats de fins al 10 per cent del preu del contracte.

Per graduar aquestes penalitats, a més dels principis de proporcionalitat i justícia material, cal tenir en compte la intencionalitat, la pertorbació del servei, els danys produïts a SAVO,SA, o a tercers, la quantitat de ciutadans o usuaris afectats, la reincidència, la participació en la comissió i altres factors que concorrin.

El procediment per fer-les efectives és el descrit a la clàusula 51 d’aquest Plec.

Clàusula 42. Característiques i requisits del subministrament
Les característiques i els requisits del subministrament objecte dels contractes basats estan establertes en el Plec de prescripcions tècniques.

Clàusula 43. Suspensió dels contractes basats
1. De conformitat amb l’article 208 de la LCSP, el contracte basat podrà ser suspès per acord de SAVO,SA, o perquè el contractista opti per suspendre el seu compliment, en cas de demora en el pagament del preu superior a 4 mesos, comunicant-ho a SAVO,SA, amb un mes d’antelació.
2. En tot cas, SAVO,SA, ha d’estendre l’acta de suspensió corresponent, d’ofici o a sol·licitud del contractista, en la que es consignaran les circumstàncies que l’han motivat i la situació de fet en l’execució del contracte basat.

L’acta de suspensió, d’acord amb el que preveu l’article 103 del RGLCAP, l’han de signar una persona en representació de l’òrgan de contractació i el contractista i s’ha d’estendre en el termini màxim de dos dies hàbils, a comptar de l’endemà del dia en què s’acordi la suspensió.

3. SAVO,SA, ha d’abonar al contractista els danys i perjudicis que efectivament se li causin de conformitat amb el que preveu l’article 208.2 de la LCSP. 
Clàusula 44. Extinció dels contractes basats de l’Acord marc

Els contractes basats es poden resoldre per les causes previstes a la LCSP i per les possibles causes de resolució específiques que pugui preveure la LCSP.

CAPÍTOL VI. INCOMPLIMENTS I PENALITZACIONS
Clàusula 45. Incompliments i penalitzacions 

1. El contractista s’ha de fer responsable que els serveis objecte dels contractes basats es prestin dins el termini previst, d’acord amb característiques i requisits establerts en els plecs reguladors de l’Acord marc i en els contractes basats. 

2. Les infraccions del contractista per incompliment de les seves obligacions es classifiquen en els termes que es recullen en aquest Plec, i s’imposen per SAVO,SA, si escau, prèvia incoació del corresponent expedient, les penalitats que s’estableixen.

3. Es considera falta subjecte a penalització tota acció o omissió del contractista que suposa malmetre les exigències establertes en aquest Plec. La imposició de penalitzacions no exclou la responsabilitat per danys i perjudicis ni la possible resolució del contracte.

4. Si la infracció comesa transcendeix l’il·lícit administratiu per revestir els caràcters del delicte, SAVO,SA, posarà els fets en coneixement dels tribunals de justícia.

5. Les infraccions en què pot incórrer l’adjudicatari durant l’execució del contracte basat es classifiquen en lleus i greus, segons la tipificació que es detalla en aquest capítol.

6. Quan el contractista, per causes que li siguin imputables, hagi incomplert parcialment l’execució del contracte basat, l’òrgan de contractació podrà optar, ateses les circumstàncies del cas, per resoldre el contracte basat o per imposar les penalitats establertes en aquest capítol.

Clàusula 46. Incompliments lleus

Es consideraran incompliments lleus:

a) La incompareixença injustificada dels encarregats del subministrament davant de SAVO, SA, quan ho requereixi per tal d’informar del funcionament del contracte i de les seves possibles incidències.

b) No designar una persona encarregada del contracte amb un telèfon i adreça de correu electrònic disponibles per a resoldre les possibles incidències d’aquest.

c) Incomplir els requisits en matèria de comunicació i documentació.

d) Incomplir els requisits ambientals del subministrament i/o les normes d’ús de les instal·lacions.

e) Molestar o afectar (embrutar, malmetre, ocupar) béns i/o persones en realitzar  el subministrament, sempre que es pugui evitar.

f) Faltar el respecte o tracte incorrecte entre el personal o al personal de SAVO, SA, o dels ajuntaments consorciats.

g) No posar a disposició de SAVO, SA, informació acreditativa del compliment de la legislació sobre seguretat social i seguretat i salut laboral.
h) No assistir als actes de recepció i formalitzar les corresponents actes.

i) Subministrar els béns amb errors de retolació.

j) Prestar retard en la data de subministrament en un termini no superior a una setmana.

k) No posar a disposició de SAVO, SA, la documentació requerida en el PPT.

l) Qualsevol altra deficiència que afecti els subministraments que pugui catalogar-se com a incompliment lleu.

Clàusula 47. Incompliments greus

Es consideraran incompliments greus:

a) Incomplir amb la data d’inici de l’execució del contracte.

b) Prestar retard en la data de subministrament en un termini superior a una setmana i fins a dues setmanes.

c) No presentar el pla de manteniment d’acord amb les indicacions del PPT.

d) No complir les instruccions i els requeriments del responsable del contracte de SAVO, SA.
e) No realitzar la formació, suport operatiu i manteniments associats dels dispositius i del programari per a poder posar en marxa el sistema i assegurar el funcionament d’aquests durant tot el contracte.

f) No complir les determinacions que figurin a la seva oferta i que hagin estat acceptades per SAVO, SA.

g) No executar el contracte amb estricta subjecció al PCAP, els seus annexos i els altres documents del contracte, quan l’incompliment no pugui ser conceptuat com a lleu o molt greu.

h) Incórrer en dos incompliments lleus de manera consecutiva o no consecutiva en el temps.

Clàusula 48. Incompliments molt greus

Es consideraran incompliments molt greus:

a) Incomplir la normativa en matèria de prevenció de riscos laborals, seguretat, salut i higiene.

b) No avisar amb antelació en cas que el subministrament no pugui ser lliurat en el termini concedit, amb perjudici greu per SAVO, SA.

c) Negar el subministrament de les comandes en les condicions econòmiques adjudicades, durant la vigència del contracte.

d) No disposar dels elements de seguretat necessaris per a la prestació del servei.

e) No fer entrega de la documentació per tal de fer coordinació d’activitats entre empreses.

f) Realitzar treballs defectuosos que provoquin danys greus a la propietat o a tercers.

g) Produir danys o lesions a béns o persones per causa d’un subministrament incorrecte.

h) No reposar béns que presentin de vicis ocults que es detectin amb posterioritat a la signatura de l’acta de recepció.

i) No oferir o no mantenir operatiu el servei tècnic de suport per resoldre problemes tècnics o eventualitats no planificades.

j) No disposar de mitjans materials i personals suficients per a l’execució del contracte durant la vigència del contracte.

k) Prestar retard en la data de subministrament en un termini superior a dues setmanes.

l) No contractar i mantenir en vigor durant tota l’execució del contracte la pòlissa d’assegurança de responsabilitat civil.

m) Falsejar documentació o falsejar les prestacions consignades pel contractista.

n) Incomplir les prescripcions sanitàries, laborals, de Seguretat Social i tributàries que li siguin exigides al contractista per les disposicions vigents.

o) Deixar de prestar el contracte parcialment o totalment per causa que sigui imputable al contractista.

p) No complir amb la vida útil dels béns del contracte segons les especificacions del PPT.

q) No assegurar l’equipament informàtic necessari per a l’execució del contracte.

r) No garantir el sistema de telecomunicacions per la connexió bidireccional sobre la xarxa mòbil de transmissió de dades entre els equips de control d’accés i el software de control i gestió.

s) No subministrar els equipaments o tot allò necessari per al control i gestió de dades tant a SAVO, SA, com als ajuntaments, d’acord amb les prestacions indicades al PPT.

t) No executar les tasques associades a la integració d’aquest sistema de control.

u) No assegurar la integració del software de gestió i control amb els recursos informàtics indicats al PPT.

v) No complir amb els terminis de garantia establerts al PPT.

w) No disposar de la formació, homologació o carnet per a les tasques que ho requereixi el personal que presta el contracte.

x) No facilitar al personal el vestuari i EPIs necessaris per a l’execució dels treballs segons les tasques i l’avaluació de riscos del lloc de treball.

y) No disposar o acreditar la documentació tècnica exigida pels subministraments objecte del contracte (albarans, fitxes tècniques i de seguretat).

z) No assegurar que el personal del contracte coneix i respecta les normes de seguretat, salut de SAVO, SA, i les pròpies normes del contractista.

aa) No executar les millores ofertes i acceptades per SAVO, SA.

ab) Incórrer en dos incompliments greus de manera consecutiva o no consecutiva en el temps.

ac) No executar el contracte amb estricta subjecció al PCAP, els seus annexos i els altres documents del contracte, quan la infracció no pugui ser conceptuada com a lleu o greu.

Clàusula 49. Circumstàncies modificatives de la responsabilitat

Per graduar les infraccions, a més del que objectivament s’ha comès o omès, actuant sota els principis de proporcionalitat i justícia material, cal tenir en compte:

a. La intencionalitat.

b. La pertorbació del servei en qualitat, quantitat i temps.

c. El perill i les molèsties que hagi comportat l’incompliment.

d. Els danys produïts a SAVO, SA, o a tercers.

e. La quantitat de ciutadans afectats.

f. La reincidència en els incompliments.

g. La participació en la comissió de l’incompliment.

h. La transcendència social de l’incompliment.

i. El comportament especulatiu de l’infractor.

j. La quantitat global de l’operació que ha estat objecte de l’incompliment.

k. La quantia del benefici il·lícit estimat.

l. La reducció de la vida econòmica dels mitjans o materials afectats.

m. Els danys o desperfectes a reparar derivats de l’incompliment de les prescripcions del Plec de clàusules administratives particulars relatives a l’execució del contracte.

Clàusula 50. Quantificació de les penalitzacions
1. Els incompliments es penalitzaran de la manera següent:

a) Per a les infraccions lleus: penalització de fins el 0,5% sobre el preu d’adjudicació del contracte basat, IVA exclòs.

b) Per a les infraccions greus: penalització de més del 0,5% i fins un 1% sobre el preu d’adjudicació del contracte basat, IVA exclòs.

c) Per a les infraccions molt greus: penalització de més de l’1% i fins un 3% sobre el preu d’adjudicació del contracte basat, IVA exclòs.

2. D’altra banda, es defineixen les següents penalitats per cada dia natural de retard en el subministrament dels béns inclosa la implantació del sistema d’identificació i control d’usuaris o per interferències en el funcionament d’aquest:

a. Per cada dia de retard en el subministrament, instal·lació, posada en marxa i integració dels béns, una penalitat de 0,60 € per cada 1.000 € del preu del contracte basat.

b. Per cada dia natural de no funcionament de cada sistema de tancament, a partir del tercer dia en què es comuniqui l’avís al contractista, una penalitat de 100,00 € per dia.

c. Per cada dia natural que no hi hagi transferència de dades des del sistema de tancament, a partir del tercer dia en què es comuniqui l’avís al contractista, una penalitat de 50,00 € per dia.

3. En tot cas, la quantia de cadascuna de les penalitats no podrà superar el 10 % del preu del contracte ni el total de totes elles podrà superar el 50 % del preu del contracte. 

Clàusula 51. Procediment per fer efectives les penalitzacions
El procediment per fer efectives les penalitzacions és el següent:

a) Informe emès pel responsable del contracte que motivi la necessitat d’iniciar l’expedient de penalització, identifiqui les infraccions comeses i quantifiqui la penalització econòmica que correspongui d’acord amb els criteris descrits en aquest capítol.

b) Resolució de l’òrgan de contractació d’inici de l’expedient de penalització.

c) Tràmit d’audiència al contractista pel termini de 5 dies hàbils per a què pugui formular al·legacions.

d) Acord de l‘òrgan de contractació per la qual es resolgui l’expedient.

CAPÍTOL VII. EXTINCIÓ DE L’ACORD MARC

Clàusula 52. Causes de resolució de l’Acord marc i exclusió de l’adjudicatari de l’Acord marc

L’Acord marc es pot resoldre per les causes previstes als articles 211 i 306 de la LCSP i per les possibles causes de resolució específiques que la pròpia LCSP determina.

CAPÍTOL VIII. 
JURISDICCIÓ COMPETENT I RÈGIM DE RECURSOS

Clàusula 53. Jurisdicció competent

1. L’ordre jurisdiccional contenciós administratiu és el competent per resoldre les controvèrsies que sorgeixin entre les parts pel que fa a la preparació, l’adjudicació i modificacions contractuals, quan la impugnació d’aquestes últimes es basi en l’incompliment d’allò establert en els articles 204 i 205 de la LCSP, quan s’entengui que aquesta modificació hagués hagut de ser objecte d’una nova adjudicació. 

L’ordre jurisdiccional civil és el competent per conèixer de les controvèrsies que se suscitin entre les parts en relació amb els efectes i l’extinció del contracte, amb excepció de les modificacions contractuals esmentades en el paràgraf anterior.

2. A l’efecte judicial el contractista, amb renúncia al seu propi fur, si fos un altre, es sotmet expressament a la jurisdicció i competència dels jutjats i tribunals del domicili de SAVO,SA.
Clàusula 54. Règim de recursos

1. Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació.

Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i l’organització del Tribunal Administratiu Central de Recursos Contractuals.

Contra els actes susceptibles de recurs especial no procedeix la interposició de recursos administratius ordinaris.

2. Contra els actes que adopti l’òrgan de contractació dels contractes basats o de l’acord marc que no siguin susceptibles de recurs especial en matèria de contractació, d’acord amb l’article 44.6 de la LCSP els actes dictats en el procediment d’adjudicació s’impugnaran per la via administrativa de conformitat amb allò que disposa la Llei 39/2015, d’1 d’octubre, del procediment administratiu comú de les administracions públiques mitjançant la interposició d’un recurs d’alçada impropi davant de la Comissió Executiva del Consorci per a la Gestió dels Residus del Vallès Oriental.

Clàusula 55. Sol·licitud de mesures provisionals

Abans d’interposar el recurs especial en matèria de contractació les persones legitimades per interposar-lo podran sol·licitar davant l’òrgan competent per a la seva resolució l’adopció de mesures cautelars, de conformitat amb el que estableix l’article 49 de la LCSP i el Reial decret 814/2015, d’11 de setembre, ja esmentat.

CAPÍTOL IX. 
ADMINISTRACIÓ ELECTRÒNICA

Clàusula 56.  Ús de mitjans electrònics

1. De conformitat amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que se’n derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant el contingut de la comunicació oral documentat degudament mitjançant els arxius o resums escrits o sonors dels principals elements de la comunicació, a tall d’exemple.

2. Les comunicacions i les notificacions derivades de la tramitació del procediment d’adjudicació d’aquest contracte s’efectuaran per mitjans electrònics a través de notificació e-NOTUM, d’acord amb la LCSP i la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que els empresaris hagin facilitat a aquest efecte en el DEUC. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posar a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o contrasenya.

3. Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil del contractant de SAVO,SA. En cas contrari, els terminis es computaran des de la recepció de la notificació per part de l’empresa a qui s’adreci. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

4. D’altra banda, per tal de rebre tota la informació relativa a aquesta licitació, els empresaris que ho vulguin i, en tot cas, els licitadors s’han de subscriure com a interessats en aquesta licitació, a través de l’espai virtual de licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil del contractant de SAVO,SA, accessible a la Plataforma de Serveis de Contractació Pública de la Generalitat de Catalunya:    

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&
Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

5. Els licitadors també es poden donar d’alta en el Perfil del licitador disponible a l’enllaçhttps://contractaciopublica.gencat.cat/ecofin_pscp/AppJava/accessTenderer.pscp?reqCode=inici&set-locale=ca_ES , prèvia l’autenticació requerida. El Perfil del licitador està constituït per un conjunt de serveis adreçats als licitadors amb l’objectiu de proveir un espai propi a cada empresari, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer clic en l’apartat Perfil del licitador de la Plataforma de Serveis de Contractació Pública i disposar del certificat digital requerit.

6. Pel que fa als certificats digitals, d’acord amb la disposició addicional primera del Decret legislatiu 3/2016, serà suficient l’ús de la signatura electrònica avançada basada en un certificat qualificat o reconegut de signatura electrònica en els termes previstos al Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura de la documentació que consti en les proposicions presentades.

7. En relació amb els certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE, del Parlament Europeu i del Consell, de 23 de juliol de 2014, sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.

Clàusula 57. Mitjà de presentació de proposicions a l’Acord marc

1. De conformitat amb el que estableix la disposició addicional quinzena de la LCSP, s’estableix l’obligatorietat de l’ús de mitjans electrònics, informàtics o telemàtics per desenvolupar totes les fases del procediment d’adjudicació, incloses les que correspongui realitzar als licitadors i/o candidats com la presentació de les ofertes. 

Les proposicions que no es presentin per mitjans electrònics, en la forma que determina aquest Plec, seran excloses.

2. Les empreses licitadores han de presentar la documentació que conformi les seves ofertes mitjançant l’eina de Sobre Digital, accessible a l’adreça web següent:

Perfils de contractant - Plataforma de Serveis de Contractació Pública (contractaciopublica.cat)
3. Un cop accedeixin a través d’aquest enllaç al perfil de contractant, hauran de dirigir-se a la licitació concreta i, dins de la mateixa, a l’apartat presentar oferta via sobre digital, les empreses licitadores hauran d’omplir un formulari per donar-se d’alta a l’eina i, a continuació, rebran un missatge, al/s correu/s electrònic/s indicat/s en aquest formulari d’alta, d’activació de l’oferta.  

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les emprades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la declaració responsable del DEUC per rebre els avisos de notificacions i comunicacions mitjançant l’eNOTUM.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital. 

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta. 

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (pel sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Per tant, aquest procés de xifrat el duu a terme l’eina de Sobre Digital, de manera que les empreses licitadores NO han de xifrar prèviament els arxius mitjançant una altra eina. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. Cal tenir en compte la importància de custodiar correctament aquesta o aquestes claus (poden ser la mateixa per tots els sobres o diferents per cadascun d’ells), ja que només les empreses licitadores la/les tenen (l’eina de Sobre Digital no guarda ni recorda les contrasenyes introduïdes) i són imprescindibles per al desxifrat de les ofertes i, per tant, per l’accés al seu contingut. 

Es demanarà a les empreses licitadores, mitjançant el correu electrònic assenyalat en el formulari d’inscripció a l’oferta de l’eina de Sobre Digital, que accedeixin a l’eina web de Sobre Digital per introduir les seves paraules clau en el moment que correspongui. 

Quan les empreses licitadores introdueixin les paraules clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans, en el seu cas, de la constitució de la Mesa i de l’acte d’obertura dels sobres, en la data i l’hora establertes. 

Les empreses licitadores han d’introduir en tot cas la paraula clau abans de la finalització de l’acte d’obertura del primer sobre xifrat. 

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la/les paraula/es clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau. 

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta, la qual no es considera presentada fins que no ha estat registrada, amb l’apunt d’entrada corresponent, a través de l’eina. A partir del moment en què l’oferta s’hagi presentat, ja no es podrà modificar la documentació tramesa. 

Cal tenir en compte que l’eina de Sobre Digital no permet suprimir o modificar les ofertes un cop presentades; sí és possible en qualsevol moment anterior a l’enviament de l’oferta. En cas que una empresa licitadora presenti dues o més ofertes a un mateix contracte dins del termini de presentació d’ofertes, pretenent que l’última substitueixi a una o unes ofertes anteriors, ha d’informar-ho així fefaentment a l’òrgan de contractació i aquest o, en el seu cas, la mesa de contractació, valorarà el que procedeixi respecte d’aquestes ofertes. 

4. Els passos per a poder presentat una oferta són els següents:
Formulari d’inscripció:
I. Per poder presentar una oferta, és necessari complimentar el formulari d’inscripció i activar l’oferta i presentar-la abans de que finalitzi el termini de presentació d’ofertes de l’expedient. 
Per accedir al formulari, primer s’ha de cercar l’anunci de licitació en la PSCP (https://contractaciopublica.cat).

II. Una vegada seleccionat l’expedient pel qual es vol presentar una oferta, en el detall de la publicació, apareix el botó “Presentar oferta.”

III. En clicar a l’enllaç “Presentar oferta”, s’obra una nova pestanya amb el formulari d’inscripció d’ofertes per l’expedient.

IV. Una vegada emplenades les dades del formulari, s’ha de clicar el botó “Registrar-se” per passar al següent pas.

En el cas que la informació introduïda sigui incorrecte o incompleta, en la part superior del formulari apareix un avís amb els errors detectats.

V. Una vegada validada la informació, s’ha de completar un captcha (valida que no sigui un robot) i cal clicar el botó per acabar la inscripció.

VI. Una vegada acabat el registre d’inscripció, s’envia un correu electrònic a tots els contactes introduïts prèviament al formulari amb un enllaç per activar l’oferta.

Activació de l’oferta:
I. L’activació de l’oferta és necessària per poder continuar amb el procés de presentació de l’oferta. En el correu electrònic enviat als contactes, hi ha l’enllaç per anar a la pàgina d’activació de l’oferta.

II. En accedir a l’enllaç, s’obre una pàgina amb un botó per poder activar l’oferta. Clicant el botó “Activar oferta”, aquesta quedarà activada.

III. Una vegada activada, s’envia un correu electrònic als contactes informats de l’empresa amb l’enllaç per poder accedir a la preparació de la oferta.

Preparació de l’oferta:

I. Es pot accedir a la preparació de sobres mitjançant el correu electrònic enviat als contactes de l’empresa, una vegada l’oferta està activada.

II. Quan ja hem accedit a l’espai de preparació de l’oferta, es pot adjuntar la documentació de l’oferta.
III. Cada pestanya de la pantalla correspon a un dels sobres. A dins, es troben els documents requerits per cada sobre. Els documents obligatoris estan marcats amb un asterisc al costat del nom del document.
IV. En els documents requerits, es pot pujar més d’un fitxer
V. En fer “Desar fitxer” o “Xifrar i desar fitxer”, s’afegeix l’arxiu en la llista de fitxers pel document requerit.
VI. En el cas del “Sobre 1” o “Sobre administratiu”, hi haurà un botó per triar el fitxer i un botó “Desar fitxer” per enviar-lo.

VII. Una vegada desat el fitxer, apareix un quadre amb la informació i un botó d’accions per eliminar-lo.

Definició de paraules clau:

I. Tots els sobres que no contenen informació administrativa han de tenir una paraula clau definida per l’empresa. Aquesta paraula clau s’utilitza per xifrar els fitxers en el navegador abans d’enviar-los. És molt important tenir la custòdia d’aquestes paraules clau, ja que un cop passat el termini de presentació, aquestes seran requerides per part de l’òrgan de contractació per poder accedir al contingut de les ofertes.

II. Es necessita definir la paraula clau per poder adjuntar documents al sobre. Per definir la paraula clau d’un sobre només s’ha d’introduir dues vegades i després validar-la.

III. Una vegada definida i validada la paraula clau, el quadre de text queda desactivat i el botó per validar la paraula clau es reemplaça per un botó per eliminar-la. També apareixen els botons per enviar documentació per al sobre.

IV. Els expedients configurats amb l'eina telemàtica demanarà també una paraula clau. En aquest cas, però, no és per xifrar les ofertes, si no que servirà per protegir l'espai per pujar els documents. Aquesta funcionalitat permetrà guardar esborranys de la presentació de manera que es podrà reprendre en moments diferents fins la seva presentació.

V. En el cas dels documents d’un sobre diferent del sobre administratiu, hi haurà un botó per triar el fitxer i un botó “Xifrar i desar fitxer” per enviar-lo

VI. Aquest fitxer es xifra amb la paraula clau definida anteriorment No s’ha de xifrar el fitxer abans d’adjuntar-lo a l’eina.

VII. En els sobres i l’oferta telemàtica es permet l’enviament de documentació addicional. En aquest apartat es poden incorporar fins a un màxim de 50 fitxers. Per poder adjuntar altra documentació és necessari haver introduït abans la paraula clau d’aquell sobre.

VIII. Una vegada seleccionats els fitxers que es volen enviar s’ha de fer clic al botó “Xifrar i desar fitxer” (en cas de Sobre digital) o “Desar fitxer” (en cas de telemàtica).

IX. Una vegada introduïdes totes les paraules clau, es pot obtenir una vista prèvia per veure com quedarà el resum de l’oferta si es presenta en aquell moment.

X. Una vegada introduïdes totes les paraules clau, s’activarà el botó i es pot tancar l’oferta amb el botó “Tancar oferta”. Si no s’han adjuntat tots els documents obligatoris requerits, apareix un avís en el quadre de confirmació.

XI. Si es confirma el quadre, l’oferta queda tancada i es redirigeix a la pàgina per presentar l’oferta.

Presentació de l’oferta:

I. Al tancar l’oferta es redirigeix a la pàgina per presentar l’oferta. Es mostra un formulari guiat per presentar l’oferta de forma correcte.

II. Si l’oferta està en un dels primers cinc passos es pot tornar a la preparació de l’oferta per modificar-la, a través de l’enllaç “Tornar a preparar l’oferta”, que es mostra en la part superior de la pàgina.

III. En el primer pas, és necessari validar les paraules clau i exportar-les a un fitxer, per tal d’assegurar que es coneixen i es custodien correctament. Per defecte el botó “Exportar paraules clau” i “Següent” no estan habilitats. Una vegada validades les paraules clau s’habilita el botó per exportar les paraules clau.

IV. Al fer clic al botó, es descarrega un fitxer de text amb la informació bàsica de l’expedient i les paraules clau.

V. Una vegada s’han exportat les paraules clau, s’habilita el botó “Següent”. Al fer clic a aquest botó es passa al següent pas.

VI. En aquest pas es mostren les dades d’inscripció de l’empresa licitadora que constaran a l’oferta per a la seva confirmació. Si les dades no són correctes es pot tornar a la preparació de l’oferta i després clicar a l’enllaç “tornar al formulari” per modificar-les.

VII. El tercer pas consisteix únicament en descarregar el resum de l’oferta. Al fer clic al botó “Descarregar resum” s’inicia la descàrrega del fitxer amb el resum de l’oferta. Una vegada descarregat el resum es pot passar al següent pas mitjançant el botó “Següent”.

VIII. El quart pas consisteix en signar el resum descarregat. Aquest pas es realitza fora de l’aplicació de sobre digital. Una vegada signat el resum es pot passar al següent pas mitjançant el botó “Següent”.

IX. El cinquè pas consisteix en enviar el resum signat en el pas anterior i, d’aquesta manera, determinar l’oferta com a presentada. Per tal de presentar l’oferta s’ha de seleccionar el resum signat en el pas anterior i fer clic al botó “Presentar oferta”. Important: un cop realitzat aquest pas no es podrà modificar l’oferta presentada. Si tot és correcte l’oferta queda presentada i la pàgina avança cap a l’últim pas de la presentació.

X. A l’últim pas s’informa de que l’oferta s’ha presentat correctament. Fent clic al botó “Descarregar justificant” es pot descarregar el justificant de l’oferta.

Per a més informació sobre la presentació de les ofertes mitjançant l’eina Sobre Digital, podeu trobar material de suport a l’apartat de “Licitació electrònica” de la Plataforma de Serveis de Contractació Pública:

 (https://contractaciopublica.gencat.cat/ecofin_sobre/AppJava/views/ajuda/empreses/index .xhtml?set-locale=ca_ES)

5. D’acord amb el que disposa l’apartat 1.h de la Disposició addicional setzena de la LCSP, l’enviament de les ofertes mitjançant l’eina de sobre Digital es podrà fer en dues fases, transmetent primer l’empremta electrònica de la documentació de l’oferta, dins del termini de presentació d’ofertes, amb la recepció de la qual es considerarà efectuada la seva presentació a tots els efectes, i després fent l’enviament de la documentació de l’oferta pròpiament dita, en un termini màxim de 24 hores. En cas de no efectuar-se aquesta segona remissió en el termini de 24 hores, es considerarà que l’oferta ha estat retirada. 

Si es fa ús d’aquesta possibilitat, cal tenir en compte que la documentació tramesa en aquesta segona fase ha de coincidir totalment amb aquella respecte de la que s’ha enviat l’empremta digital prèviament, de manera que no es pot produir cap modificació dels fitxers electrònics que configuren la documentació de l’oferta. En aquest sentit, cal assenyalar la importància de no manipular aquests arxius (ni, per exemple, fer-ne còpies, encara que siguin de contingut idèntic) per tal de no variar-ne l’empremta electrònica, que és la que es comprovarà per assegurar la coincidència de documents en les ofertes trameses en dues fases. 

6. Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de la Generalitat de Catalunya. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

7. En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la Mesa de contractació valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa. 
Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació. 

8. L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporen en l’apartat d’altra documentació numerats (part 1 de 2, part 2 de 2). 

9. Les especificacions tècniques necessàries per a la presentació electrònica d’ofertes es troben disponibles a l’apartat de “Licitació electrònica” de la Plataforma de Serveis de Contractació Pública:

 (https://contractaciopublica.gencat.cat/ecofin_sobre/AppJava/views/ajuda/empreses/in dex.xhtml?set-locale=ca_ES)

Clàusula 58. Glossari d’eines que s’utilitzen a l’Acord marc 

A continuació, es descriuen les principals eines electròniques que els licitadors i el contractista han d’utilitzar durant procediment de licitació i durant la vigència d’aquest contracte:

: És un espai únic d’informació global i integrat per a la difusió de la informació de l’activitat contractual. S’hi publica l’anunci de la licitació, les actes de la Mesa de contractació, l’adjudicació i la formalització del contracte així com les possibles pròrrogues i modificacions o d’altra informació d’interès relacionada amb el contracte.

https://contractaciopublica.gencat.cat/ecofin_pscp/AppJava/cap.pscp?reqCode=viewDetail&keyword=Serveis+ambientals&idCap=27652148&ambit=5&

: És un servei que permet rebre notificacions d’actes (resolucions, decrets, notificacions per a contractació,...) i comunicacions per mitjans electrònics, amb totes les garanties jurídiques que estableix la normativa vigent. Per aquest canal es notificarà l’adjudicació; i es comunicarà el requeriment de documentació, el requeriment de garantia, entre d’altres.

: Per consultar la publicació i la gestió d’edictes electrònics mitjançant internet. S’hi poden publicar les actes de la Mesa de contractació.

ANNEXOS

Annex 1. Model de declaració de sotmetre's a la jurisdicció dels jutjats i tribunals espanyols

El/La senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de l’Acord marc per al subministrament de mòduls de bústies amb sistema de tancament i identificació electrònica mitjançant arrendament, declara sota la seva responsabilitat que, pel cas de resultar adjudicatari, es sotmet als jutjats i tribunals de l’Estat espanyol per resoldre les controvèrsies dimanats d’aquest contracte, tot renunciant al fur jurisdiccional de (Estat estranger al qual pertany el licitador).

I perquè així consti, signo aquesta declaració responsable.

(Signatura electrònica del licitador)

Annex 2. Model de compromís de constitució d’unió temporal d’empreses

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

El/La senyor/a (nom i cognoms), en representació de (raó social de l’empresa), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat

........

Declaren que en cas de resultar adjudicataris de l’Acord marc per al subministrament de mòduls de bústies amb sistema de tancament i identificació electrònica mitjançant arrendament, ASSUMEIXEN EL COMPROMÍS de constituir-se com a unió temporal d’empreses.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

En aquest sentit, (raó social de l’empresa), participa en un (percentatge de participació en l’oferta de la unió temporal) % de l’oferta presentada en el procediment d’adjudicació del contracte.

.........

(Signatura electrònica de les empreses)

Annex 3. Model de declaració responsable de confidencialitat de la informació continguda en els sobres electrònics presentats 

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament de mòduls de bústies amb sistema de tancament i identificació electrònica mitjançant arrendament
DECLARO RESPONSABLEMENT:

Als efectes del que preveu l’article 133 de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, que, en relació a la confidencialitat de la documentació aportada en el sobre electrònic número (indicar el número de sobre corresponent):

 FORMCHECKBOX 
 Els documents i/o la informació que es detalla seguidament té la consideració de caràcter confidencial:

	Núm. document
	Descripció
	Pàgina

	
	
	

	
	
	


La fonamentació d’aquesta declaració es basa en els següents motius o circumstàncies, per a cadascun dels documents o informacions detallats:

	Núm. document
	Fonamentació i circumstàncies de la declaració

	
	

	
	


 FORMCHECKBOX 
 Cap document i/o informació té caràcter confidencial

I perquè així consti, signo i lliuro aquesta declaració responsable.

(Signatura electrònica del licitador)
Annex 4. Model d’oferta tècnica avaluable mitjançant criteris d’adjudicació automàtics

El/La senyor/a ______amb DNI…, major d’edat i en nom propi (o en representació de… com acredito mitjançant...…) assabentat/da de la convocatòria per procediment obert de Serveis Ambientals del Vallès Oriental per a l’adjudicació de l’Acord marc pel subministrament de mòduls de bústies amb sistema de tancament i identificació electrònica mitjançant arrendament, hi prenc part d’acord amb el Plec de clàusules administratives particulars i el Plec de prescripcions i ofereixo el següent:

A. Temps de resposta per a resolució d’incidències.

Ofereixo un temps de resposta per a la resolució d’incidències de com a màxim 24 hores:

 Tots els dies de la setmana inclosos dissabtes, diumenges i festius.

 De dilluns a divendres, exclosos dissabtes, diumenges i festius.

 No ofereixo una millora del temps de resposta. 
B. Bústies que permetin dins de la mateixa estructura contenidors de més volum i que aquests disposin de quatre rodes.

· Ofereixo la possibilitat de què les bústies que permetin dins de la mateixa estructura contenidors de més volum, en els termes següents:

 Les bústies permeten dins de la mateixa estructura contenidors de més volum tant per als mòduls grans com per als petits (possibilitat de poder disposar de dos contenidors de 380 litres als mòduls grans o un de 380 litres als mòduls petits).

 Només un dels mòduls (o el gran o el petit) permet dins de la mateixa estructura contenidors de més volum (possibilitat de poder disposar de dos contenidors de 380 litres als mòduls grans o bé 1 de 380 litres als mòduls petits).

 No ofereixo aquesta possibilitat.
· (EMPLENAR NOMÉS EN CAS D’OFERIR AQUESTA POSSIBILITAT) Així mateix, indico que el preu unitari del contenidor de 380l és de ______ euro/mes, IVA exclòs.
 (EMPLENAR NOMÉS EN CAS D’OFERIR AQUESTA POSSIBILITAT) Ofereixo que els contenidors de 380 litres oferts disposin de 4 rodes.
C. Contenidors interiors de 360 litres amb 4 rodes.

Ofereixo que els contenidors de càrrega posterior interiors dels mòduls de 360 litres disposin de 4 rodes:

 Sí.

 No.
D. Detector automàtic contra incendis i enviament automàtic de senyal al SIGMA.

Ofereixo instal·lar als mòduls en què es demani de detector automàtic contra incendis i enviament automàtic de senyal al SIGMA, sense incrementar el preu dels béns:
 Sí.
 No.
E. Termini de subministrament.
Ofereixo el termini de subministrament, instal·lació i posada en marxa del sistema de tancament i identificació d’usuari/usuària electrònic de:
 4 setmanes.

 3 setmanes.

 No ofereixo cap reducció del termini màxim de subministrament dels béns que fixa el PPT.
F. ISO 9001
Declaro responsablement que disposo de la certificació ISO 9001 pel que fa a les bústies modulars i/o sistemes d’identificació i control i, a tal efecte, acompanyo aquesta declaració del certificat vigent que permet verificar la vinculació d’aquest amb l’objecte del contracte:

 Sí.

 No.
Signatura del licitador

Annex 5. Model de declaració responsable relativa a la intenció o no de subcontractar els servidors o els serveis associats 

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament de mòduls de bústies amb sistema de tancament i identificació electrònica mitjançant arrendament  

DECLARA RESPONSABLEMENT:

Que de conformitat amb l’article 122.2 e) de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014:

 FORMCHECKBOX 
 NO té la intenció de subcontractar els servidors on figuraran les dades o els serveis associats als servidors.

 FORMCHECKBOX 
 SÍ té intenció de subcontractar els servidors on figuraran les dades o els serveis associats als servidors per la qual cosa informa:

· Nom i dades fiscals del subcontractista: (especificar)

· Perfil empresarial del subcontractista: (especificar)

· Condicions de solvència professional o tècnica del subcontractista: (especificar)

I perquè així consti, signo i lliuro aquesta declaració responsable.

(Signatura electrònica del licitador)

Annex 6. Model de declaració responsable de no haver-se donat de baixa de l’Impost sobre activitats econòmiques

El/la senyor/a (nom i cognoms), en representació de (raó social de l’empresa licitadora), NIF, licitadora en l’adjudicació de l’Acord marc pel subministrament de mòduls de bústies amb sistema de tancament i identificació electrònica mitjançant arrendament, declara sota la seva responsabilitat que, aquesta entitat no s’ha donat de baixa a l’epígraf corresponent de l’Impost sobre Activitats Econòmiques, als efectes de les declaracions tributàries exigides per l’article 13 del Reglament general de la Llei de contractes de les administracions públiques, aprovat mitjançant el Reial Decret 1098/2001, de 12 d’octubre.

I perquè així consti, signo aquesta declaració responsable.

(Signatura de l’empresa)

Annex 7. Declaració responsable d’allotjament de dades

El/La senyor/a (nom i cognoms), amb NIF número (indicar el número de NIF) en nom propi/en representació de (raó social de l’empresari), amb CIF número (indicar el número de CIF de l’empresari), licitador en el procediment per a l’adjudicació de l’Acord marc per al subministrament de mòduls de bústies amb sistema de tancament i identificació electrònica mitjançant arrendament

DECLARO RESPONSABLEMENT que: (marcar amb una X i omplir les dades que corresponguin)

 FORMCHECKBOX 
 NO utilitzo servidors propis. 

 FORMCHECKBOX 
 SÍ utilitzo servidors propis, i per tant: 

PRIMER. Que el/s servidor/s on figuraran les dades personals responsabilitat de l’òrgan de contractació, que tractaré en qualitat d’encarregat del tractament per prestar els serveis objecte del contracte: 

· Estaran ubicats a [ especificar ]

· Els serveis associats als servidors es prestaran des de [ especificar ]

SEGON. Que, mentre sigui vigent la relació contractual, em comprometo a comunicar qualsevol canvi que es produeixi de la informació proporcionada en els apartats anteriors. 

TERCER. Que em comprometo a aportar els documents que demostrin la veracitat d’aquesta declaració responsable si així se’m requerís. 

I perquè així consti, signo i lliuro aquesta declaració responsable.

(Signatura electrònica del licitador)

Annex 8. Model de garantia constituïda mitjançant valors de deute públic

El/La senyor/a (nom i cognoms), en representació de (raó social de l’empresa licitadora), NIF, adjudicatària de l’Acord marc pel subministrament de mòduls de bústies amb sistema de tancament i identificació electrònica mitjançant arrendament,

PIGNORA a favor del (òrgan administratiu, organisme autònom o entitat de dret públic) els valors següents representats mitjançant anotacions en compte, dels quals és titular el pignorant i que s’identifiquen de la manera següent:

	Nombre valors
	Emissió (entitat emissora), classe de valor i data d’emissió
	Codi valor
	Referència de registre
	Valor nominal unitari
	Valor de realització dels valors en la data d’inscripció

	
	
	
	
	
	


En virtut del que disposen l’article 107 i següents de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, i l’article 55 i següents del Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre, per respondre de les obligacions del contracte (detallar l’objecte del contracte o l'obligació assumida pel garantit), contretes per (contractista o persona física o jurídica garantida), NIF, amb domicili a efectes de notificacions i requeriments al carrer / a la plaça / a l’avinguda, codi postal, localitat, per la quantitat de (en lletres i xifres).

Aquest contracte s’atorga de conformitat i amb plena subjecció al que disposen la legislació de contractes de les administracions públiques, les seves normes de desplegament.

(Nom o raó social del pignorant) (signatura/es).

Amb la meva intervenció, el notari, (signatura)

El senyor (nom i cognoms), amb DNI, en representació de (entitat adherida encarregada del registre comptable), certifica la inscripció de la penyora,









(signatura)

Annex 9. Model de garantia constituïda mitjançant aval

L’entitat (raó social de l’entitat de crèdit o societat de garantia recíproca), NIF, amb domicili (a efectes de notificacions i requeriments) al carrer / a la plaça/ a l’avinguda, codi postal, localitat, i en nom seu (nom i cognoms dels apoderats), amb poders suficients per obligar-lo en aquest acte, tal com resulta de la validació de poders que es ressenya a la part inferior d’aquest document, 

AVALA: (nom i cognoms o raó social de l’avalat), NIF, en virtut del que disposa l’article 107 i següents de la Llei 9/2017, de 8 de novembre de 2017, de contractes del sector públic, per la que es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014 i l’article 55 i següents del Reglament general de la Llei de contractes de les administracions públiques, aprovat pel Reial decret 1098/2001, de 12 d’octubre per respondre de les obligacions dels contractes basats de l’Acord marc pel subministrament de mòduls de bústies amb sistema de tancament i identificació electrònica mitjançant arrendament, davant de Serveis Ambientals del Vallès Oriental, SA, per un import de (en lletres i xifres).

L’entitat avaladora declara, sota la seva responsabilitat, que compleix els requisits que preveu l’article 56.2 del Reglament general de la Llei de contractes de les administracions públiques. 

Aquest aval s’atorga solidàriament respecte a l’obligat principal, amb renúncia expressa al benefici d’excussió i amb compromís de pagament al primer requeriment de Serveis Ambientals del Vallès Oriental, SA, amb subjecció als termes que preveuen la legislació de contractes de les administracions públiques, les seves normes de desplegament.

Aquest aval és vigent fins que Serveis Ambientals del Vallès Oriental, SA, o qui en nom seu sigui habilitat legalment per fer-ho n’autoritzi la cancel·lació o la devolució d’acord amb el que estableixen la Llei de contractes de les administracions públiques i la legislació complementària.

(Lloc i data)

(raó social de l’entitat)

(signatura dels apoderats)

VALIDACIÓ DE PODERS PER L’ASSESSORIA JURÍDICA DE LA CGD

O ADVOCACIA DE L’ESTAT

Província 



Data



 Número o codi

Annex 10. Model de certificat d’assegurança de caució

Certificat número (raó social completa de l’entitat asseguradora) (d’ara endavant, assegurador), amb domicili a, carrer, i NIF, degudament representat pel senyor (nom i cognoms de l’apoderat o apoderats) amb poders suficients per obligar-lo en aquest acte, tal com resulta de la validació de poders que es ressenya a la part inferior d’aquest document,

ASSEGURA (nom i cognoms de la persona assegurada), NIF, en concepte d’acceptant de l’assegurança, davant de Serveis Ambientals del Vallès Oriental, SA, d’ara endavant assegurat, fins a l’import de (import en lletra pel qual es constitueix l’assegurança), en els termes i amb les condicions que estableixen la Llei de contractes del sector públic, la normativa de desplegament i el plec de clàusules administratives particulars per la qual es regeix l’Acord marc pel subministrament de mòduls de bústies amb sistema de tancament i identificació electrònica mitjançant arrendament, en concepte de garantia definitiva dels contractes basats en l’esmentat Acord marc, per respondre de les obligacions, penalitats i altres despeses que puguin derivar de conformitat amb les normes i altres condicions administratives esmentades davant l’assegurat.

L’assegurat declara, sota la seva responsabilitat, que compleix els requisits que exigeix l’article 57.1 del Reglament general de la Llei de contractes de les administracions públiques.

La manca de pagament de la prima, sigui única, primera o següents, no dóna dret a l’assegurador a resoldre el contracte, ni aquest queda extingit, ni la cobertura de l’assegurador suspesa ni aquest alliberat de la seva obligació, en cas que l’assegurador hagi de fer efectiva la garantia.

L’assegurador no pot oposar a l’assegurat les excepcions que li puguin correspondre contra el prenedor de l’assegurança.

L’assegurador assumeix el compromís d’indemnitzar l’assegurat al primer requeriment de Serveis Ambientals del Vallès Oriental, SA, en els termes que estableixen la Llei de contractes de les administracions públiques i les normes de desplegament.

Aquesta assegurança de caució és vigent fins que Serveis Ambientals del Vallès Oriental, SA, o qui en nom seu sigui habilitat legalment per fer-ho, n’autoritzi la cancel·lació o la devolució, d’acord amb el que estableixen la Llei de contractes de les administracions públiques i la legislació complementària.

[Lloc i data]. [Signatura] [Assegurador]

VALIDACIÓ DE PODERS PER L’ASSESSORIA JURÍDICA DE LA CGD

O ADVOCACIA DE L’ESTAT

Província 



Data



Número o codi

